title: Lyly (puu)

text: Lyly on lujuusominaisuuksiltaan erilaista kuin suorassa kasvanut puu. Esimerkiksi sahattaessa lylyä mäntyä laudoiksi, lylypuolelta sahatut laudat taipuvat kaarelle. Suomen kielen lyly-sana on ikivanha: sitä käytetään sekä adjektiivina ("puu on lyly") että substantiivina ("puussa on lylyä"). Lylyksi kutsutaan myös entisajan suksissa käytettyä vasemman jalan liukusuksea, joka lienee ollutkin lylyinen. Lylystä lienee myös aikanaan valmistettu kaivertamalla kippoja ja aterimia.


The Legend of Zelda: Mystical Seed of Courage on julkaisematta jäänyt "The Legend of Zelda" -sarjan videopeli, joka peruutettiin pelin viimeistelyvaiheessa vuonna 2000. Capcomin kehittämän pelin oli tarkoitus päättää "" ja "" alkanut "".


title: The Legend of Zelda: Mystical Seed of Courage

text: Heinäkuussa 1999 Nintendo ilmoitti uusien Game Boy Color -pelien olevan kehitteillä. Pelien juoni keskittyi Triforcen kolmen ominaisuuden, Rohkeuden, Voiman ja Viisauden, ja niiden lähteenä olevien jumalattarien Dinin, Nayrun ja Faroren ympärille. Pelit liittyivät toisiinsa salasanamekanismin avulla, jossa yhdessä pelissä saatu, etenemistä kuvaava salasana saatettiin syöttää toiseen peliin. Toisesta pelistä tuotu salasana avasi uusia ominaisuuksia peleissä.


text: Pelisarjan julkaisemisesta kaksiosaisena ilmoitettiin heinäkuussa 2000. Päätöksen syyksi epäiltiin kolmen pelin välisen salasanajärjestelmän ohjelmointivaikeuksia.


text: "Mystical Seed of Courage" sisälsi oraakkelina esiintyvän Faroren. Pelin ongelmat sijoittuivat ajassa liikkumisen ympärille, pelaaja joutui liikkumaan nykyisyyden ja menneisyyden välille. "Mystical Seed of Wisdom" (josta tuli "Oracle of Ages") sisälsi alun perin väriin liittyviä ongelmia. Teemat vaihdettiin Mystical Seed of Couragen peruuttamisen jälkeen.


title: Nando’s

text: Nando’s on kansainvälinen portugalilaisiin ruokiin erikoistunut ravintolaketju.


title: Nando’s

text: Nando’sin ensimmäinen ravintola perustettiin Johannesburgiin Etelä-Afrikkaan vuonna 1987. Ravintolaketjun nimi tulee yhdeltä sen perustajista, Fernando Duartelta.


title: Nando’s

text: Nando’silla on satoja ravintoloita useissa eri maissa. Etelä-Afrikassa niitä on 183, Yhdistyneessä kuningaskunnassa 123 ja Australiassa 113.


title: Jaymod

text: Jaymod on "n" modifikaatio. Se on hyvin "ETPub"-modin kaltainen ja sisältää paljon samankaltaisia ominaisuuksia, kuten ”kuolleen näytteleminen”. Se toi mukanaan myös paljon uusia ominaisuuksia, muun muassa taitojen taso 5, puukon heittämisen, äänen, jos osut toiseen pelaajaan, bugien korjauksia ja ”myrkkypiikin”, sekä haulikon. Jaymod on yksi suosituimmista modeista "Enemy Territoryyn." Uusin versio "Jaymodista" on 2.1.8.


title: Jaymod

text: Palvelimen ylläpitäjä voi käyttää seuraavia komentoja palvelimessa, jos esimerkiksi pelaaja rikkoo sääntöä/sääntöjä:


title: Jaymod

text: !crybaby – Jos pelaaja valittaa jatkuvasti, admin voi tehdä kirjoittamalla !crybaby ”pelaajan nimi” pelaajalle varoituksen.


title: Jaymod

text: !splat – Jos pelaaja rikkoo sääntöjä, voidaan hänet tappaa kirjoittamalla !splat ”pelaajan nimi”.


title: Jaymod

text: !sniperwar 1 – Jos halutaan, että vain tarkka-ampujat voivat liittyä peliin.


title: Jaymod

text: !panzerwar 1 – Jos halutaan, että vain raketinheittimillä varustetut sotilaat voivat liittyä peliin.


title: Jaymod

text: Loput komennot löytyvät osoitteesta http://jaymod.clanfu.org/


title: Minimoni the Movie: Okashina Daibouken

text: Minimoni the Movie: Okashina Daibouken on japanilainen vuonna 2002 kuvattu lastenelokuva. Elokuvaa ei ole julkaistu Suomessa eikä sitä ole saatavissa tekstitettynä.


title: Minimoni the Movie: Okashina Daibouken

text: Elokuvan pohjana on japanilainen pop-yhtye nimeltä Minimoni, jonka jäsenet eli Mari Yaguchi, Ai Kago, Mika Todd, Nozomi Tsuji ja Ai Takahashi ovat pääosissa. Heidän lisäkseen rooleissa on esimerkiksi myös neljä tyttöä "Hello!Project Kids" -yhtyeestä. Elokuvan aikana esitetään kolme Minimonin kappaletta: "Okashi Tsukutte Okkasui", "Suki*Suki*Suki*Kirai*Kirai*Kirai" ja "Genki Jirushi no Oomori SONG".


title: Minimoni the Movie: Okashina Daibouken

text: Minimoni Café on paikkakunnan suosituin kahvila. Se valmistaa kakkuja ja leivoksia, joiden syöminen tekee ihmiset onnelliseksi. Kun tämä pieni kahvila täyttää kaksi vuotta, sen työntekijät Mari, Ai, Mika ja Nozomi leipovat kaunista linnaa muistuttavan kakun. Yön aikana kaunis kakku kuitenkin varastetaan eikä asialla suinkaan ollut Ai Takahashi, joka oli alun perin tullut varastamaan leivoksia.


title: Minimoni the Movie: Okashina Daibouken

text: Ystävykset löytävät lattialta neljä pientä keijua ja kutistuvat pian itsekin. Heille selviää, että keijut olivat ilkeän kuningattarensa käskystä muuttaneet kaikki leivokset kiveksi. He pahastuvat kuulemastaan, mutta keijut lupaavat viedä heidät kuningattarensa luokse. Ja niin ystävykset päätyvät ilkeän, herkullista ruokaa vihaavan kuningattaren jäljille, joka on taikansa avulla muuttanut heidän kakkunsa oikeaksi linnaksi ja asuu nyt siellä. Nyt heidän tehtävänään on pelastaa kakku, mutta linnaan sisään astuessaan kaikki Ai Takahashia lukuun ottamatta putoavat ansaan. Onneksi ystävällinen herra Jääkaappi auttaa häntä löytämään Minimonin ja pian ystävykset ovat taas yhdessä. Mutta kakku on vielä pelastamatta eivätkä he millään ehdi kahvilansa 2-vuotisjuhliin. Ensiksi heidän on tietenkin löydettävä kuningatar, mutta matkan varrella on paljon vaaroja ja esteitä. Elokuvan lopussa uusi Minimoni syntyy.


The Legend of Zelda: The Triforce Trilogy () oli kolmiosaiseksi suunnitellun "The Legend of Zelda" -teemaisen videopelipelisarjan nimi. Pelejä kehitti Game Boy Colorille Capcom, ja se tuotti sarjaan kaksi peliä, vuonna 2001 julkaistut "" ja "" -pelit. Julkaisematta jäi "" -työnimeä kantanut peli.


title: The Legend of Zelda: The Triforce Trilogy

text: Alkuperäinen idea "Triforce Trilogyn" taustalla oli kääntää Nintendo Entertainment Systemille tehdyt "The Legend of Zelda" ja "" -pelit Game Boy Colorille. Koska "The Legend of Zelda" keskittyy viisauden Triforcen ja "The Adventure of Link" rohkeuden Triforcen etsintään, tulevan sarjan kolmas peli suunniteltiin sijoittuvaksi voiman Triforcen ympärille. Kolmen pelin piti selventää kahden aiemmin julkaistun pelin asemaa Zelda-maailmassa, sillä ensimmäisten Zelda-pelien tarinat olivat suppeat. Myöhemmin kävi kuitenkin ilmi, että NES-peleissä käytetyn pelimekaniikan siirtäminen Game Boy Colorille olisi ongelmallista, ja niin vanhojen pelien kääntämisestä luovuttiin.


text: "Oracle of Seasons" sisältää muutamia "The Legend of Zelda" -pelistä lainattuja hahmoja ja luolia. Kuusi "Oracle of Seasonsin" yhdeksästä loppuvastuksesta ovat "The Legend of Zeldassa" esiintyvät Aquamentus, Dodongo, Manhandla, Gohma, Gleeok ja Digdogger.


text: Pelisarjan työnimeksi vaihdettiin "Fushigi no ki no mi", ja sarjaan aiottiin sisällyttää salasanasysteemi, jonka avulla kaikista peleistä löytyisi uusia ominaisuuksia toisten pelien avulla. Ilmeni kuitenkin, että salasanajärjestelmän hallinta olisi liian monimutkaista, joten pelisarja julkaistiin kaksiosaisena. Projektin tuloksena julkaistiin kaksi peliä, "Oracle of Ages" ja "Oracle of Seasons".


text: Projektiin viitataan "issa" vuodelta 2004. Pelissä on majatalo, jossa kolme jumalatarta odottaa palvelusta Linkiltä. Kenties "Triforce Trilogyn" epäonnisten muistojen johdosta vain kahta kolmesta jumalattaresta voi auttaa.


title: Mitro Repo

text: Mitro Repo (s. 3. syyskuuta 1958 Helsinki) on ortodoksisen kirkon pappi sekä luennoija ja kouluttaja, joka toimi Euroopan parlamentin jäsenenä kaudella 2009–2014.


title: Mitro Repo

text: Mitro Repo valittiin Euroopan parlamenttiin SDP:n listoilta sitoutumattomana ehdokkaana vuonna 2009. Hän oli ehdolla myös vuoden 2014 eurovaaleissa, mutta ei tullut valituksi.


title: Mitro Repo

text: Hän on kirjoittanut myös kaksi ortodoksiseen uskoon liittyvää kirjaa.


title: Mitro Repo

text: Mitro Repo valmistui ylioppilaaksi Helsingin normaalilyseosta. Hän opiskeli Helsingin yliopistossa klassillista filologiaa, filosofiaa, psykologiaa ja teologiaa ja valmistui 1982 humanististen tieteiden kandidaatiksi. Repo suoritti tutkinnon Kuopion ortodoksisessa pappisseminaarissa 1987.


title: Mitro Repo

text: Repo on opettanut klassisia kieliä Kuopion ortodoksisessa pappisseminaarissa, Helsingin normaalilyseossa ja Joensuun yliopistossa. Hän toimi ortodoksisen uskonnon tuntiopettajana 1980–1988 helsinkiläisissä kouluissa. Helsingin ortodoksisen seurakunnan pastori hän on ollut vuosina 1990-2016. Luennoijan ja kouluttajan tehtäviä Mitro Repo on tehnyt vuodesta 1992.


title: Mitro Repo

text: Puheviestinnän opettajien yhdistys valitsi Mitro Revon Vuoden puhujaksi 2005. Hän on julkaissut artikkeleja ja kolumneja eri lehdissä. Hän on suunnitellut pääsiäispostimerkin (2008). Mielenterveyden keskusliitto nimesi isä Mitro Revon Hyvän mielen lähettilääkseen vuodeksi 2006.


title: Mitro Repo

text: Repo on toiminut luento-, koulutus- ja valmennustehtävissä vuonna 2008 perustetun yrityksen MitroFoni Oy:n nimissä.


title: Mitro Repo

text: Mitro Revon isä oli rovasti Tapani Repo (1918-1981). Isoisä Kusti Repo (1875-1927) opiskeli teologiaa Pietarissa mutta ei ottanut pappisvihkimystä vaan työskenteli Helsingin Sanomien Venäjän toimituksessa ja myöhemmin kuolemaansa asti ortodoksisen kirkollishallituksen sihteerinä. Tapani Revon serkkuja olivat yleisradion pääjohtaja Eino S. Repo ja kustannustoimittaja Ville Repo.


title: Mitro Repo

text: Vuoden 2009 europarlamenttivaaleissa Mitro Repo valittiin europarlamenttiin SDP:n listalta sitoutumattomana ehdokkaana listan suurimmalla äänimäärällä ja kaikista ehdokkaista kolmanneksi suurimmalla äänimäärällä. Hän oli vaaleissa ainoa läpi mennyt ehdokas, joka tuli täysin politiikan ulkopuolelta.


title: Mitro Repo

text: Syksyllä 2009 Mitro Repo perusteli puoluevalintaansa toteamalla, että ”Herrani Jeesus Kristus oli minun mielestäni sosiaalidemokraatti jossain mielessä”. Repo myös vakuutti, ettei hänen tarkoituksensa ole sekoittaa uskontoa politiikkaan. Myös Nova Group oli yrittänyt houkutella Repoa keskustan eurovaaliehdokkaaksi vuoden 2009 vaaleissa.


title: Mitro Repo

text: Poliittisesta asialistastaan Repo puhui vielä valituksi tultuaan yleisellä tasolla. Repo kertoo lähestyvänsä eurooppalaisuutta uskonnon ja kielten kautta. Laajoista kysymyksistä häntä kiinnostivat koulutus, kulttuuri ja ihmisoikeusasiat. Repo ilmoitti ajavansa ”inhimillisempää ja ihmiskasvoisempaa Eurooppaa” ja keskittyvänsä työelämän ongelmiin, erityisesti työaikakysymykseen. Tulevista haasteista Repo mainitsi tuolloin jokaista ihmistä koskettavien työaika-, kuluttajansuoja-, lääke- ja potilaskuljetusdirektiivien uudistukset. Revon mukaan pankkien valvontaa pitää tiukentaa ja kansainvälistää. Hän ilmoitti vastustavansa sensuuria ja siten myös EU:n taholta tulevaa internetin säätelyä ja katsoi, että ”internetissä ilmenevää rikollisuutta vastaan voidaan taistella myös kunnioittaen kansalaisten oikeuksia ja vapauksia”.


title: Mitro Repo

text: Revon valtteina europarlamentikkona pidettiin kansainvälistä kokemusta, puhetaitoja ja eurooppalaisittain kiinnostavaa taustaa, mutta hänen asemansa eurososialistien ryhmässä ei ollut helppo, koska ryhmässä tehtiin vasemmistolaista europolitiikkaa talouskriisin keskellä, eikä Repo aikaisemmin ole toiminut samantyyppisessä ympäristössä.


title: Mitro Repo

text: Euroopan parlamentissa Repo kuului sisämarkkina- ja kuluttajansuojavaliokuntaan sekä valtuuskuntaan EU:n ja Venäjän parlamentaarisessa yhteistyövaliokunnassa. Varajäsenenä hän oli kulttuuri- ja koulutusvaliokunnassa ja suhteista Yhdysvaltoihin vastaavassa valtuuskunnassa.


title: Mitro Repo

text: Revolla ja ortodoksisen kirkon johdolla on ollut erimielisyyksiä. Vuonna 1996 hän arvosteli silloisen arkkipiispa Johanneksen toimintaa Viron ortodoksikirkkoa koskevan asian yhteydessä. Arkkipiispa Johannes kielsi pastoria saarnaamasta seuraavana sunnuntaina hiippakunnassaan.


title: Mitro Repo

text: Piispainkokous paheksui 2008 hänen julkisia esiintymisiään televisiossa ja mahdollista asettumistaan ehdokkaaksi vaaleissa ja entisen arkkipiispa Johanneksen mielestä Revon kielenkäyttö ja esiintyminen olivat kirkolle vakava ongelma. Piispainkokous piti Revon ehdokkuutta vaaleissa kirkon kanonisen perinteen vastaisena ja teki äänin 2–1 erimielisen päätöksen, jolla se kielsi Revolta papin tehtävien hoitamisen eurovaaliehdokkuuden 2009 ja parlamentin jäsenyyden ajaksi. Revon mukaan kirkko toimi hänen kohdallaan vastoin vakiintunutta ja oikeuskanslerinkin vahvistamaa käytäntöä. Kirkon vastustus johtuikin hänen mielestään ehkä väärästä puoluevalinnasta, sillä hänen mukaansa Suomen ortodoksisella kirkolla on kytkentöjä keskustaan.


title: Mitro Repo

text: Repo kanteli piispainkokouksen päätöksestä Korkeimpaan hallinto-oikeuteen. Joulukuussa 2009 KHO hylkäsi Revon kantelun. KHO:n mielestä kyse on ortodoksisen kirkon sisäisestä asiasta ja kirkon oikeudesta tulkita kirkon oppia.


title: Mitro Repo

text: Elokuussa 2014 Repo palasi Helsingin ortodoksisen seurakunnan pastoriksi. Elokuussa 2016 hänet erotettiin tehtävästään sopimattoman käytöksen ja työntekoon liittyvien ongelmien vuoksi. Repo nosti tammikuussa 2017 irtisanomisestaan kanteen entistä työnantajaansa Helsingin ortodoksista seurakuntaa vastaan. Hän vaatii korvaukseksi kahden vuoden palkkaa, eli yli 90 000 euroa. Maaliskuussa 2018 Helsingin käräjäoikeus määräsi seurakunnan korvaamaan Revolle neljän kuukauden palkan sekä 15 000 euroa oikeudenkäyntikuluja eli yhteensä noin 30 000 euroa.


title: Mitro Repo

text: Vuonna 2011 Ylen A-studio kertoi kyselystä, jossa se oli pyytänyt EU-parlamentissa työskenteleviltä arvioita suomalaisista europarlamentaarikoista. A-studion mukaan nimettömänä kyselyyn vastanneet useat EU-parlamentissa työskentelevät suomalaiset olivat kokeneet Revon käyttäytyneen sopimattomasti naisia kohtaan. Kyselyyn vastanneet kertoivat Revon ahdistelevan naisia. Revon kerrottiin muun muassa koskettelevan naisia, kertovan kaksimielisiä vitsejä ja kommentoivan äänekkäästi naisten ulkonäköä. Kaiken kaikkiaan kolmetoista EU-parlamentissa työskentelevää ihmistä kertoi pitävänsä Revon käyttäytymistä naisia kohtaan tavalla tai toisella sopimattomana.


title: Mitro Repo

text: Repoa kommentit hämmensivät eikä hän tunnistanut niistä itseään ja kiisti väitteet.


title: Kahuzi-Biegan kansallispuisto

text: Kahuzi-Biegan kansallispuisto sijaitsee Kongon demokraattisessa tasavallassa itäisessä Etelä-Kivun maakunnassa, 50 km Bukavun kaupungista länteen, lähellä Ruandan rajaa. Se on erityisesti tunnettu gorilloistaan.


title: Kahuzi-Biegan kansallispuisto

text: Kansallispuisto käsittää noin 6 000 neliökilometriä trooppista aarniometsää. Puiston itäosaa hallitsee kaksi sammunutta tulivuorta, Kahuzi (3 400 metriä) ja Biega. Puiston länsiosa on kumpuilevaa sademetsäaluetta, joka ulottuu alimmillaan 1 800 metrin tasolle. Mosaiikkimaisesti vaihtelevat biotoopit tekevät alueen gorilloille erittäin sopivaksi. Gorillat elävät osittain vuorten rinteillä 2 100–2 400 metrin korkeudessa, osittain alempana sademetsässä. Nykyisten tietojen mukaan puistossa on 2 000–3 000 gorillaa, niistä noin 250 puiston itäosan vuorilla. Kazuhi-Biegan gorillat ovat itäisiä tasankomaagorilloja ("Gorilla beringei graueri"), joka on "Gorilla beringei" -lajin alalaji.


title: Kahuzi-Biegan kansallispuisto

text: Puisto perustettiin vuonna 1970 vuorten ympärille erityisesti gorillojen suojelemiseksi noin 75 neliökilometrin laajuisena. Länsiosa liitettiin siihen vuonna 1975. Alue otettiin Unescon maailmanperintöluetteloon vuonna 1980.


title: Kahuzi-Biegan kansallispuisto

text: Vuonna 1997, ennen Kongon toista sisällissotaa, joka käytiin vuosina 1998–2002, puisto kirjattiin uhanalaisen maailmanperinnön listalle. Kansallispuistossa asuu nykyisin pääasiassa pakolaisia. Heidän lisäkseen on alueelle asettunut sekä kullanetsijöitä että koltaanin etsijöitä.


title: Wilma (ohjelmisto)

text: Wilma on Suomessa useiden peruskoulujen, lukioiden ja ammattioppilaitosten käytössä oleva WWW-käyttöliittymä Primus-kouluhallintojärjestelmään, jota ohjelmoi Visma.


title: Wilma (ohjelmisto)

text:
Opiskelijat voivat viestiä opettajien ja henkilökunnan kanssa, tarkastella poissaolojaan ja tulostaa työjärjestyksensä sekä kurssiarvosanansa. Vanhemmilla on samat ominaisuudet kuin oppilaallakin, mutta sen lisäksi he voivat selvittää opettajien merkitsemät poissaolot ja ilmoittaa tulevista heille. Wilmassa on myös palautejärjestelmä, jolla toteutetaan erilaisia kyselyjä. Järjestelmässä on erilaisia viesti- ja tiedottamistoimintoja, esimerkiksi tekstiviestin lähettäminen mobiililaitteisiin. Näillä pyritään helpottamaan tiedonvaihtoa kodin ja koulun välillä.
Joissakin kunnissa myös koulunsa aloittavien ilmoittautuminen tapahtuu nykyään Wilma-järjestelmän kautta.


title: PZL

text: Yhtiö perustettiin 1. tammikuuta 1928. Se sai alkunsa Varsovan keskuslentokonepajasta (Centralne Warsztaty Lotnice), joka oli perustettu vuonna 1919 Mokotówin lentokentälle. Alussa yhtiö rakensi lentokoneita vain lisenssillä. Yhtiötä johti Zygmunt Puławski, joka myöhemmin suunnitteli PZL:n omia lentokoneita, esimerkiksi hävittäjälentokoneet PZL P.7 ja PZL P.11.


title: PZL

text: 1930-luvulla perustettiin Okęcieen uusi tehdasryhmä, jossa valmistettiin muun muassa PZL P.23 Karas- ja PZL P.37 Łoś -pommikoneita. Saksan miehityksen aikana 1939–1945 ei tehtaalla suunniteltu omia koneita.


title: PZL

text:
Vuonna 1946 syntyi PZL uudestaan. Lisenssillä yhtiö valmisti PZL.101 Gawronia eli Jakovlev Jak-12ia.
Merkittävä vientituote oli PZL W-3 Sokół helikopteri.


title: PZL

text: PZL:ään kuului useita tehtaita:


title: PZL

text: Eräistä ei ole valmistettu prototyyppiäkään.


title: PZL TS-11 Iskra

text: PZL TS-11 "Iskra" () on puolalaisen PZL -lentokonetehtaan valmistama suihkuharjoituskone.


title: PZL TS-11 Iskra

text: Kone valmistettiin Puolan ilmavoimien spesifikaatioon. Sen suunnitteli Tadeusz Sołtyk, josta tuli tyyppimerkintään TS. Suunnittelu alkoi vuonna 1957. Sen prototyypissä oli Armstrong Siddeley Viper -suihkumoottori, joka antoi noin 8 000 Newtonin työntövoiman. Ensilento tapahtui 5. helmikuuta 1960. Seuraavissa, vuonna 1961 lentäneissä prototyypeissä oli puolalainen WSK HO-10 -suihkumoottori.


title: PZL TS-11 Iskra

text: Vuonna 1964 TS-11-prototyyppi saavutti neljä maailmanennätystä. Iskra kilpaili Varsovan liiton standardikoneen asemasta, mutta hävisi kilvan tšekkiläiselle Aero L-29 Delfinille. Iskraa rakennettiin 424 kappaletta vuoteen 1987 asti. Intia osti noin 80 konetta - se poisti nämä koulukoneet käytöstä vuonna 2004.


title: PZL TS-11 Iskra

text: Iskran seuraajakandidaatti PZL I-22 Iryda epäonnistui.


title: PZL TS-11 Iskra

text: Puolan Ilmavoimien taitolento-osasto Team Iskry käyttää TS-11-koneita.


title: Carrie Fisher

text: Carrie Frances Fisher (21. lokakuuta 1956 Los Angeles, Kalifornia, Yhdysvallat – 27. joulukuuta 2016 Los Angeles, Kalifornia, Yhdysvallat) oli yhdysvaltalainen näyttelijä, käsikirjoittaja ja kirjailija. Hänet tunnetaan parhaiten Prinsessa Leian roolista "Tähtien sota" -elokuvissa. Leian rooli teki Fisheristä kansainvälisesti tunnetun. Fisher näytteli myös elokuvissa "Shampoo" (1975), "The Blues Brothers" (1980), "Hannah ja sisaret" (1986), "Piru naapurissa" (1989) ja "Kun Harry tapasi Sallyn" (1989).


title: Carrie Fisher

text: Fisher tunnetaan myös osittain omaan elämäänsä pohjautuvista romaaneista kuten Postcards from the Edge, jonka elokuvaversio "Terveisiä unelmien reunalta" sai ensi-iltansa vuonna 1990.


title: Carrie Fisher

text: Carrie Fisher syntyi 21. lokakuuta vuonna 1956 Los Angelesin Beverly Hillsissä. Hänen äitinsä oli näyttelijä Debbie Reynolds ja isänsä laulaja Eddie Fisher. Fisherin isänpuoleinen suku on alun perin kotoisin Venäjältä. Fisherillä on nuorempi veli Todd Fisher ja kaksi sisarpuolta, Joely Fisher ja Tricia Leigh Fisher isänsä puolelta. Hänen kaikki sisaruksensa ovat myös näyttelijöitä.


title: Carrie Fisher

text: Fisherin vanhemmat erosivat tytön ollessa kaksivuotias, ja hänen isänsä meni uusiin naimisiin näyttelijä Elizabeth Taylorin kanssa. Hänen äitinsä puolestaan meni seuraavana vuonna naimisiin kenkäkauppaketjun omistavan Harry Karlin kanssa. Fisher kävi nuoruudessaan Beverly Hills High Schoolia, mutta keskeytti opintonsa voidakseen seurata äitiään showalalle. Fisher oli kaksitoistavuotiaasta saakka esiintynyt äitinsä kanssa Las Vegasissa, ja vuonna 1973 hän vieraili Broadway-näytelmässä "Irene", jossa hänen äitinsä esiintyi pääroolissa.


title: Carrie Fisher

text: Kahdeksantoista kuukauden ajan Fisher kävi Central School of Speech and Drama -koulua Lontoossa. Hänen ensimmäinen elokuvansa oli vuoden 1975 "Shampoo". Vuonna 1977 Fisher esiintyi George Lucasin ohjaamassa scifi-elokuvassa "Tähtien sota: Episodi IV – Uusi toivo". Hän esitti kapinallisjoukkoa johtavaa prinsessa Leia Organaa vastanäyttelijöinään Mark Hamill ja Harrison Ford. Elokuva oli suuri menestys ja teki Fisheristä kuuluisan.


title: Carrie Fisher

text: 1980-luvun alussa Fisher teki pienen roolin elokuvassa "The Blues Brothers" (1980). Samana vuonna hän esiintyi Broadway-näytelmässä "Censored Scenes From King Kong". Roolinsa Leiana hän uusi "Tähtien sota" -trilogian toisessa osassa "Imperiumin vastaisku" (1980). Kolme vuotta myöhemmin Fisher näytteli jälleen "Tähtien sodassa" kun hän esiintyi pääosassa trilogian kolmannessa osassa "Jedin paluu". Hänen trilogian viimeisessä osassa käyttämänsä kultainen bikiniasu nousi suureen suosioon, ja elokuva teki Fisheristä seksisymbolin.


title: Carrie Fisher

text: 1980-luvun alkupuolella ja puolivälissä Fisherillä oli ongelmia päihteiden ja masennuksen kanssa. Hän teki joukon rooleja elokuvissa, jotka eivät ole unohtumattomia.


title: Carrie Fisher

text: Vuonna 1987 Fisher kirjoitti ensimmäisen romaaninsa "Terveisiä unelmien reunalta", joka oli hieman muunneltu teos hänen omasta elämästään ja käsitteli satiiriseen tyyliin esimerkiksi hänen huumeriippuvuuttaan. Kirja menestyi myyntilistoilla ja sai Los Angeles Pen -palkinnon. Vuonna 1989 Fisher näytteli sivuroolin elokuvassa "Kun Harry tapasi Sallyn".


title: Carrie Fisher

text: Vuonna 1990 Fisherin menestyskirjasta "Terveisiä unelmien reunalta" tehtiin elokuvaversio, jonka pääosissa nähtiin Meryl Streep ja Shirley MacLaine. Fisher itse kirjoitti elokuvan käsikirjoituksen. 1990-luvulla Fisher esiintyi vain muutamassa elokuvassa, mutta vieraili valkokangasroolien lisäksi myös televisiosarjoissa. Fisherin kenties kuuluisin 1990-luvun elokuva on "Austin Powers – kumma jätkä" vuodelta 1997. Hän esitti elokuvassa Mike Myersin näyttelemän nimihenkilön Austin Powersin terapeuttia. Vuosikymmenen alkupuoliskolla Fisher julkaisi kaksi romaania "Surrender the Pink" (1991) ja "Delusions of Grandma" (1993).


title: Carrie Fisher

text: Kauhuelokuvassa "Scream 3" (2000) Fisher esitti näyttelijätärtä, joka sekoitetaan Carrie Fisheriin. Hänen vuorosanoihinsa lukeutui kohta, jossa näyttelijätär kertoo hakeneensa prinsessa Leian roolia. Hän jatkaa, että rooli hänen sijastaan annettiin kuitenkin tytölle, joka meni sänkyyn ohjaaja Lucasin kanssa. Fisher kirjoitti kyseisen kohdan itse. Vuotta myöhemmin ilmestyneessä elokuvassa "Jay ja Silent Bob iskevät takaisin" esiintyi myös Mark Hamill, joka aikoinaan esitti Luke Skywalkeria "Tähtien sota" -trilogiassa. Fisher ja Hamill eivät kuitenkaan tienneet toinen toisensa osallistumisesta elokuvaan, ja asia selvisi heille vasta kuvausten päätyttyä. Vuonna 2001 ilmestyi myös Fisherin käsikirjoittama ja tuottama elokuva "Leidit lavalla", jonka päärooleissa esiintyivät muun muassa hänen äitinsä Debbie Reynolds ja Elizabeth Taylor.


title: Carrie Fisher

text: Näyttelijän ja kirjailijan uransa lisäksi Fisher oli yksi Hollywoodin tunnetuimpia "script doctoreita", joiden tehtävä on parannella muiden kirjoittamia käsikirjoituksia. Fisher tohtoroi käsikirjoitusta esimerkiksi Steven Spielbergin vuoden 1991 elokuvaan "Hook – Kapteeni Koukku". Hänen viimeinen romaaninsa on "The Best Awful There Is" (2004).


title: Carrie Fisher

text: Fisher uusi Prinsessa Leian roolinsa vuonna 2015 ensi-iltansa saaneessa elokuvassa "". Syksyllä 2016 ilmestyi Fisherin uusi kirja, "The Princess Diarist", jonka kirjoittamisessa hän on hyödyntänyt oikeita päiväkirjamerkintöjään "Tähtien sodan" kuvauksien ajalta. Fisher sai omat kohtauksensa näyteltyä vuonna 2017 ilmestyvään "" -elokuvaan ennen kuolemaansa.


title: Carrie Fisher

text: Fisher oli vuosina 1983–1984 naimisissa muusikko Paul Simonin kanssa. Avioliiton aikana hän sai keskenmenon. Myöhemmin hänellä oli suhde Hollywood-agentti Bryan Lourdin kanssa. Pariskunnalla on yksi lapsi, vuonna 1992 syntynyt Billie Catherine. Suhteen päätyttyä Fisher tapaili senaattori Christopher Doddia ja oli kihloissa näyttelijä Dan Aykroydin kanssa. Fisher kertoi avoimesti huume- ja lääkeongelmastaan sekä kamppailustaan sairastamansa kaksisuuntaisen mielialahäiriön kanssa. Hän oli agnostikko. Fisherillä oli kolme kuukautta kestänyt suhde Harrison Fordin kanssa ensimmäisen "Tähtien sodan" kuvausten aikana vuonna 1976.


title: Carrie Fisher

text: Fisher sai sydänkohtauksen 23. joulukuuta 2016 kesken lennon matkalla Lontoosta Los Angelesiin. Perillä hänet kiidätettiin sairaalaan, jossa hän kuoli neljä päivää myöhemmin 60-vuotiaana. Hän ei tullut tajuihinsa ennen kuolemaansa. Ruumiinavauksessa paljastui, että Fisher oli nauttinut kokaiinia, heroiinia ja MDMA:ta eli ekstaasia ennen kuolemaansa.. Hänen tuhkansa haudattiin Prozac-kapselin muotoisessa uurnassa.


title: Carrie Fisher

text: Fisherin äiti, näyttelijä Debbie Reynolds kuoli vain päivä tyttärensä jälkeen.


title: Carrie Fisher

text: Romaanit


title: Carrie Fisher

text: Tietokirjallisuus


title: Carrie Fisher

text: Käsikirjoitukset


title: Carrie Fisher

text: Näytelmät


title: Socata

text: SOCATA (lyhenne ranskankielisestä nimestä "Société de Construction d'Avions de Tourisme et d'Affaires") eli EADS Socata on ranskalainen lentokonetehdas, joka sijaitsee Tarbesissa. Vuonna 1911 perustettu yhtiö oli alun perin Morane-Saulnier, mutta sen nimi muuttui vuonna 1965, kun Sud Aviation osti Moranen. Lopulta yhtiöstä tuli EADSin tytäryritys. Yhtiön toimitusjohtaja on Stéphane Mayer.


title: Socata

text: SOCATA valmistaa lentokoneiden osia seuraaville tehtaille: Airbus, Dassault, Embraer, Eurocopter ja Lockheed Martin. Sen oma lentokonemalli on SOCATA TBM 700.


title: Temmeksen kirkko

text:
Temmeksen kirkko on Tyrnävällä Temmeksen taajamassa sijaitseva Tyrnävän seurakuntaan kuuluvan Temmeksen kappeliseurakunnan kirkko. Kirkko on puinen länsitornillinen tukipilarikirkko ja sinne mahtuu noin 300 kuulijaa.
Temmeksen seurakunta itsenäistyi alun perin Limingan emäseurakunnasta vuonna 1899. Itsenäinen seurakunta Temmes oli vuoteen 2001 asti, jolloin Temmeksen kunta liitettiin Tyrnävän kuntaan ja samalla kuntien seurakunnat yhdistyivät.


title: Temmeksen kirkko

text: Kirkkorakennus on valmistunut vuonna 1767. Sen on suunnitellut ja rakentanut temmesläinen Antti Louet. Tarinan mukaan hän sai rakennettavakseen rukoushuoneen, mutta rakensikin kirkon ilman lupaa. Rakennus vihittiin kirkoksi vasta vuonna 1775 eli kahdeksan vuotta valmistumisensa jälkeen.


title: Temmeksen kirkko

text: Kolmiosaisen alttaritaulun on maalannut raahelainen Carl Christoffer Stadig vuonna 1847. Alttaritaulun alaosassa on Stadigin mukaelma Leonardo da Vincin Viimeisestä ehtoollisesta. Kirkon portin vieressä seisoo Juho Kandelbergin vuonna 1858 tekemä vaivaisukko, joka on Suomen suurin. Pituudeltaan vaivaisukko on peräti kaksi metriä.


title: Temmeksen kirkko

text: Kirkkopihan sankarihautausmaan sankariristin on suunnitellut kuvanveistäjä Ilmari Wirkkala ja se on paljastettu 12.8.1956.


title: SNCASE

text: SNCASE (lyhenne ranskankielisestä nimestä "Société Nationale de Constructions Aéronautiques du Sud Est", vapaasti suomennettuna "Kaakkoinen ilmailuteollisuusyhtiö") oli ranskalainen lentokonetehdas. Siitä käytettiin myös nimitystä Sud-Est (suomeksi "kaakko").


title: SNCASE

text: SNCASE perustettiin vuonna 1936, kun Ranskan valtio yhdisti siihen seuraavat yhtiöt: Lioré-Olivier, Potez, CAMS, Romano ja Société Provençale de Construction Aéronautique (SPCA). Yhdistäminen liittyi yhtiöiden kehnoon taloudelliseen tilaan, sodan odotuksen aiheuttamaan varustelukierteeseen ja hallituksen politiikkaan.


title: SNCASE

text: Toisen maailmansodan aikana yhtiö toimi Saksan varustelussa alihankkijana, mutta valloittajan ehdoilla eikä välttämäti taloudellisesti kannattavana toimintana. 1941 SNCASEen yhdistettiin SNCAM, johon kuului Dewoitinen lentokoneet.


title: SNCASE

text:
SNCASE rakensi toisen maailmansodan jälkeen muun muassa matkustajakoneita, joista tunnetuin lienee SNCASE Languedoc Sen tuotantoon kuului myös lisenssillä valmistettava De Havilland Vampire-hävittäjä, joka kulki Ranskassa nimellä SNCASE Mistral.
Vuonna 1951 SNCASE alkoi suunnitella uutta suihkumatkustajakonetta, josta tuli Sud Aviation Caravelle. Sen tuotanto alkoi vuonna 1958. Kone oli Länsi-Euroopassa hyvin suosittu kunnes Douglas DC-9 tuli markkinoille.


title: SNCASE

text: 1940-luvulta alkaen yhtiö kehitti myös helikoptereita, esimerkiksi Aérospatiale SA-318 Alouette II.


title: SNCASE

text: Vuonna 1957 SNCASE ja SNCASO sulautuivat Sud Aviationiin.


title: Stampe & Vertongen

text: Stampe & Vertongen oli belgialainen lentokonetehdas. Sen perustivat vuonna 1922 Jean Stampe ja Maurice Vertongen. Yhtiö valmisti 1930-luvulla muun muassa Stampe SV.4 -koulukoneita, joita valmistettiin noin 1 000 kappaletta Ranskan ja Belgian ilmavoimille, sekä 1940-luvulla Stampe & Vertongen SV.5 -koulukoneita.


title: Abrahamilainen uskonto

text: Abrahamilaisilla uskonnoilla tarkoitetaan kolmea Lähi-idän alueella syntynyttä yksijumalista kirjauskontoa, juutalaisuutta, kristinuskoa ja islamia. Ne perustuvat samaan seemiläiseen perinteeseen ja jäljittävät alkuperänsä Abrahamiin. Joskus myös Jehovan todistajuus ja mormonismi lasketaan abrahamilaisiksi uskonnoiksi.


title: Aeritalia

text: Aeritalia oli italialainen lentokonetehdas, jonka toimintoja jatkaa nykyisin Alenia Aeronautica.


title: Aeritalia

text: Aeritalia syntyi vuonna 1969 kun Fiat Aviazione, Salmoiraghi ja Aerfer yhdistettiin samaan konserniin. Myös Finmeccanican ilmailutoiminta yhdistettiin samaan.


title: Aeritalia

text: Vuonna 1976 Aeritaliasta tuli valtionyhtiö. Yhtiö oli Italian tärkein lentokoneiden valmistaja eikä Italia halunnut antaa sen kaatua aikana, jolloin Länsi-Euroopan lentokonetehtaat loivat ylikansallisia yhteisyrityksiä.


title: Aeritalia

text: Vuonna 1990 yhtiö yhdistyi Selenian kanssa, jolloin syntyi Alenia Aeronautica.


title: Albatros Flugzeugwerke

text:
Albatros Flugzeugwerke GmbH oli saksalainen lentokonetehdas. Yhtiö perustettiin 1909 Berliinin Johannisthaliin nimellä "Albatros Werke AG". Sen perusti Walter Huth. Sen valtakausi oli ensimmäisen maailmansodan aika.
Alussa yhtiö valmisti lisenssillä ranskalaisia Antoinette-koneita. Kun Ernst Heinkelista tuli 1913 pääsuunnittelija alkoi omien koneiden suunnittelu. Yhtiön toinen merkittävä suunnittelija oli Robert Thielen. Albatros tuli Saksan ilmavoimien "Fliegertruppen" suosioon, etenkin Albatros D.III ja Albatros D.V -koneet. Yhtiö valmisti sodan aikana kaikkiaan noin 10 300 lentokonetta. Yhtiö oli toimimaton vuoteen 1931, jolloin se liittyi Focke-Wulfiin.


Albatros Flugzeugwerke


title: Jouni Somero

text: Jouni Kalervo Somero (s. 12. elokuuta 1963) on suomalainen konserttipianisti.


title: Jouni Somero

text: Jouni Somero on opiskellut Sveitsissä Lausannen Konservatoriossa (1981) sekä Kölnin Musiikkikorkeakoulussa (1982-1989). Kölnin Musiikkikorkeakoulussa Someron opettajana oli Prof. Herbert Drechsel. Somero on myös osallistunut György Cziffran Liszt-mestarikursseille.


title: Jouni Somero

text: Somero on soittanut uransa aikana yli 3 000 konserttia eri puolilla maailmaa. Someron ohjelmisto sisältää muun muassa Bachin Das Wohltemperierte Klavierin molemmat osat, Die Kunst der Fugen, jotka hän on myös esittänyt konserteissa, sekä kuusi Partitaa, Rachmaninovin,Tšaikovskin ja Bortkiewiczin koko soolopianotuotannon, Chopinin, Schumannin ja Brahmsin keskeiset teokset sekä paljon harvoin kuultua pianomusiikkia (Alkan, Arenski, Blumenfeld, Godard, Rebikov, Rubinstein, Cui, Thalberg, Godowsky, Seeling, Gottshalk).


title: Jouni Somero

text: Somero on myös ahkerimmin levyttävä suomalainen pianisti, levytyksiä on kertynyt noin sata eri levymerkeille (Naxos,BMG ,MILS, Jubal, FC-Records ym). Uusimpia levytyshankkeita ovat Suomalaisen pianomusiikin Antologia (viisi CD-levyä), Sergei Bortkiewiczin koko soolopianotuotanto (yhdeksän CD-levyä) sekä "Russian Project", joka sisältää mm. Pjotr Tšaikovskin koko soolopianotuotannon. Somero on myös levyttänyt Erkki Salmenhaaran koko soolopiano- ja kamarimusiikkituotannon. Huhtikuussa 2018 ilmestyi Toivo Kuulan pianotuotannon kokonaislevytys. Vuonna 2003 ilmestyi levyllinen Felix Blumenfeldin ja 2011 Benjamin Godardin pianoteoksia maailman ensilevytyksinä. Somero on myös levyttänyt runsaasti kamarimusiikkia, mm. Brahmsin viulusonaatit, Beethovenin sellosonaatit, Kuulan ja Arenskin pianotriot ym. Somero on tehnyt yhteistyötä useiden eri laulajien kanssa ja levyttänyt mm. Chopinin koko laulutuotannon sekä Schumannin, Lisztin, Sibeliuksen, Rachmaninovin ja Kilpisen Liedejä. Syyskuussa 2012 amerikkalainen Fanfare Magazine valitsi Someron Rebikov-albumin vuoden merkittävimmäksi pianolevyksi.


title: Suomen filosofinen yhdistys

text: Suomen filosofinen yhdistys r.y. (, , ) on suomalainen tiedeyhdistys, jonka tarkoituksena on filosofisen tutkimuksen ja harrastuksen edistäminen Suomessa.


title: Suomen filosofinen yhdistys

text: Yhdistys perustettiin vuonna 1873 filosofian professori Thiodolf Reinin johdolla, ja se rekisteröitiin vuonna 1925. Nykyisin yhdistyksen puheenjohtajana toimii Ilkka Niiniluoto ja sihteerinä Risto Vilkko. Yhdistyksellä on jäseniä noin 500..


title: Suomen filosofinen yhdistys

text: Yhdistys julkaisee kahta tieteellistä kirjasarjaa, pääasiassa kotimaiselle yleisälle suunnattua suomen- ja ruotsinkielisiä artikkeleita sisältävää "Ajatus"-sarjaa vuodesta 1926 sekä kansainväliselle yleisölle suunnattua pääasiassa englanninkielisiä artikkeleita sisältävää "Acta Philosophica Fennica" -sarjaa vuodesta 1935.


title: Edmund Rautakylki

text: Edmund II eli Edmund Rautakylki ("Eadmund II", n. 988/993 – 30. marraskuuta 1016) oli Englannin kuningas 23. huhtikuuta - 30. marraskuuta 1016. Hän oli kuningas Ethelred II Neuvottoman toinen poika tämän ensimmäisestä avioliitosta Ælflaedin kanssa. Edmund sai lisänimensä Rautakylki () yrityksistään torjua Tanskan Knuut Suuren johtamat hyökkäykset. Edmundin kuoltua Knuut seurasi häntä Englannin kuninkaana.


title: Edmund Rautakylki

text: Edmundilla oli kolme veljeä, isoveli Æthelstan ja kaksi pikkuveljeä Ædred ja Ecgbert. Hänen äitinsä kuoli 996 ja isä meni uudelleen naimisiin vielä kahdesti. Näistä liitoista syntyi Edmundille lukuisia veli- ja sisarpuolia.


title: Edmund Rautakylki

text: Æthelstan kuoli vuonna 1014 jättäen Edmundin kruununperijäksi. Sen jälkeen alkoi valtataistelu Edmundin ja hänen isänsä välillä ja kuningas Ethelredin petollinen jaarli Eadric Streona teloitti kuninkaan suostumuksella kaksi Edmundin liittolaista, Sigeferthin ja Morcarin. Tämän jälkeen Edmund haki Morcarin lesken Ældgythin pois luostarista ja nai tämän uhmatakseen isäänsä. Edmund Rautakylki lähti riitauduttuaan isänsä kanssa pohjoiseen, jossa Utred, vaikutusvaltainen northumbrialainen aatelismies tunnusti hänet hallitsijaksi. Etelässä Sven Haaraparran poika Knuut Suuri hyökkäsi Wessexiin. Edmund alkoi koota armeijaa häntä vastaan, mutta suuri osa miehistä kieltäytyi taistelemasta ellei Ethelred tulisi johtajaksi. Edmund lähti Lontooseen tapaamaan sairasta isäänsä, mutta on epäselvää tekivätkö he sovinnon.


title: Edmund Rautakylki

text: Ethelred kuoli sairauteen huhtikuussa 1016 ja Edmund nousi valtaistuimelle ainoastaan vähäisellä lontoolaisten aatelisten tuella. Samaan aikaan Knuut nautti suurempaa suosiota ympäri Englannin, erityisesti Southamptonin aatelisten keskuudessa.


title: Edmund Rautakylki

text: Kun Edmund menestyksekkäästi valtasi Wessexin takaisin Knuutilta, joka oli saanut sen haltuunsa vuonna 1015, Knuut vastasi piirittämällä Lontoon. Edmund onnistui kuitenkin puolustuksessaan. Menestyksestä huolimatta konflikti jatkui kunnes Edmund lyötiin, muttei tapettu, 18. lokakuuta Ashingtonissa, Essexissä. Taistelun jälkeen kaksi kuningasta neuvottelivat rauhan, jossa Edmund sai pitää Wessexin kun taas Knuut hallitsi alueita Thamesjoen pohjoispuolella. He sopivat myös, että jos toinen heistä menehtyisi, toinen saisi nämä alueet haltuunsa.


title: Edmund Rautakylki

text: Edmund kuoli luonnollisen kuoleman marraskuussa 1016 Oxfordissa tai Lontoossa. Näin ollen hänen alueensa tulivat Knuutin haltuun, josta tuli Englannin kuningas. Edmund haudattiin Glastonburyn luostariin Somersetissa. Hautapaikka on nyttemmin kadotettu. Edmundilla oli Ældgythin kanssa kaksi poikaa: Edvard Maanpakolainen ja Edmund, jotka molemmat pakenivat Unkariin.


title: Ferrari F2001

text: Ferrari F2001 oli Ferrarin Formula 1 -kilpa-auto kaudella 2001. Talli käytti F2001:n päivitettyä versiota vielä kauden 2002 alussa, mutta se jää historiaan autona joka toi Michael Schumacherille ja Ferrarille sekä kuljettajien että autonvalmistajien mestaruuden kaudella 2001 melko ylivoimaiseen tyyliin. F2001:n ansioiksi jäi 10 kisavoittoa, 13 paalupaikkaa ja 193 pistettä.


title: Ferrari F2001

text: Ferrari F2001:n pohjana oli Ferrari F1-2000 -auto, joka oli tuonut mestaruuden Ferrarille kaudella 2000. F2001 sisälsi uutta aerodynamiikkaa ja uusittua jäähdytysjärjestelmää. Lisäksi moottoria oli kehitetty kevyemmäksi ja tehokkaammaksi kuin vuonna 2000.


title: Ferrari F2001

text: Henkilökunta


title: Ferrari F2001

text: Runko


title: Ferrari F2001

text: Voimansiirto


title: Ferrari F2001

text: Ferrari 050


title: Wc (Unix)

text: wc (word count) on Unix-ohjelma, joka laskee tiedostoista rivien, sanojen ja tavujen määrän.


title: Wc (Unix)

text: Uudemmissa toteutuksissa on -m-vipu, joka laskee merkkien määrän erotukseksi tavujen määrästä. Tätä tarvitaan jos käytettävä merkkikoodaus on vaihtelevan pituinen kuten UTF-8. Kahdeksanbittisellä merkistöllä merkkien ja tavujen määrä on sama.


title: Wc (Unix)

text: wc -l  rivien määrä


title: Wc (Unix)

text: Esimerkki wc:n käytöstä:


title: Wc (Unix)

text: Ensimmäinen kohta rivillä kertoo tiedoston rivimäärän, toinen sanojen ja kolmas merkkien määrän.


title: F1 Racing

text: F1 Racing on englantilainen Formula ykkösiä käsittelevä aikakauslehti, jolla on maailman suurin levikki (käännetty 22 kielelle, ilmestyy 110 maassa, tavoittaa 3 miljoonaa lukijaa kuukausittain). Lehti ilmestyi myös suomeksi vuosina 1998–2003, mutta liian pienen lukijakunnan vuoksi suomalainen versio lopetettiin. Lehdessä on paljon kansainvälisiä toimittajia (mm. Stephane Samson, Matti Bishop, Peter Windsor) ja lehti sisältää mm. kisaraportteja, tekniikkaa ja henkilökuvia F1-maailmasta. Useasti entiset kuljettajat ja tallipäälliköt ovat kirjoittaneet kolumnejaan tai kertoneet mielipiteitään F1 Racingin kausiennakoissa. Esimerkiksi Max Mosley ja Eddie Jordan ovat kirjoittaneet kolumnejaan lehteen. Monet entiset ja nykyiset F1-kuljettajat (mm. Michael Schumacher) lukevat lehteä.


title: Clovis

text: Clovis voi tarkoittaa seuraavia asioita:


title: Vetehinen (sukellusvene)

text: Sukellusvene Vetehinen oli Suomen laivaston Vetehis-luokan 500 tonnin sukellusvene 1930-luvun alusta jatkosodan päättymiseen, jolloin Suomi joutui Pariisin rauhansopimuksen mukaan luopumaan muun muassa sukellusveneistä ja panssarilaiva Väinämöisestä.


title: Vetehinen (sukellusvene)

text: Alus rakennettiin Crichton-Vulcanin telakalla Turussa alun perin koealukseksi Saksalle, joka ei saanut Versailles’n rauhansopimuksen vuoksi rakentaa sukellusveneitä.


title: Vetehinen (sukellusvene)

text: "Vetehinen" (päällikkönä kapteeniluutnantti Antti Leino) osallistui 5. marraskuuta 1942 meritaisteluun Neuvostoliiton laivaston sukellusvene "Štš-305:n" kanssa. Kun ammuttu torpedo meni ohi, "Vetehinen" puski lopulta vihollisveneen upoksiin ja onnistui samalla saamaan parikin osumaa tähän päätykillään. Pinnalta ei löydetty eloonjääneitä.


title: Vetehinen (sukellusvene)

text: Syksyllä 2006 ruotsalainen sukeltajaryhmä löysi "Štš-305":n Ruotsin nykyisiltä aluevesiltä.


title: Iku-Turso (sukellusvene)

text: Iku-Turso oli Suomen laivaston Vetehis-luokan sukellusvene, joka oli palveluksessa talvi- ja jatkosodassa.


title: Iku-Turso (sukellusvene)

text: Alus tilattiin 4. huhtikuuta 1927 Crichton-Vulcanin telakalta Turusta. Sen köli laskettiin vielä samana vuonna telakkanumerolla 704 ja alus laskettiin vesille 5. toukokuuta 1931. Alus valmistui saman vuoden lopulla 13. lokakuuta.


title: Iku-Turso (sukellusvene)

text: Iku-Turso laski 22. kesäkuuta 1941 Mohnin pohjoispuolelle 2,5 meripeninkulman jonoon 20 S/36 -merimiinaa. Se laski toiset vastaavat 20 miinaa Ruuskerin koillispuolelle Suursaaresta kaakkoon 24. kesäkuuta ja vielä 18 miinaa Vaindloon eteläpuolelle 26. kesäkuuta, minkä jälkeen loput suunnitelluista miinanlaskumatkoista peruutettiin. Alus laski vielä 11. heinäkuuta 18 miinaa Lobinniemen pohjoispuolelle.


title: Iku-Turso (sukellusvene)

text: "Iku-Turso" määrättiin 31. heinäkuuta partioimaan Hangon ja Tallinnan välisellä reitillä. Hangon valvojien ilmoitettua 30. marraskuuta saattueen saapumisesta, lähetettiin "Iku-Turso" ja "Vetehinen" merelle. Alukset eivät kyenneet estämään saattueen matkaa.


title: Iku-Turso (sukellusvene)

text: "Iku-Turso" upotti 27. lokakuuta 1942 (päällikkönä komentajakapteeni Eero Pakkala) torpedolla Neuvostoliiton laivaston sukellusveneen "Štš-320":n, jonka koko miehistö sai surmansa. Alus vaurioitui vakavasti osuessaan miinoitettuun sukellusveneverkkoon Lavansaaren satamassa vuonna 1944 viimeisen sotatoimensa yhteydessä. Aluksen päällikkönä oli tuolloin kapteeniluutnantti Pentti Airaksinen.


title: Iku-Turso (sukellusvene)

text: Pariisin rauhansopimuksen mukaisesti Suomi luopui sukellusveneistä, ja "Iku-Turso" myytiin muiden Vetehis-luokan veneiden ja "Saukon" kanssa romuksi Belgiaan vuonna 1952.


title: Vesihiisi (sukellusvene)

text: Sukellusvene Vesihiisi oli Suomen laivaston Vetehis-luokan 500 tonnin sukellusvene. Se oli käytössä 1930-luvun alusta jatkosodan päättymiseen, jolloin Suomi joutui Pariisin rauhansopimuksen mukaan luopumaan muun muassa sukellusveneistä ja panssarilaiva Väinämöisestä.


title: Vesihiisi (sukellusvene)

text: Vesihiiden lisäksi laivastolla oli saman kokoluokan veneet Iku-Turso ja Vetehinen sekä pienemmät Saukko ja Vesikko.


title: Vesihiisi (sukellusvene)

text: Vesihiisi upotti torpedoillaan yhden venäläisen sukellusveneen, "S 7:n", vuonna 1942. Aluksen päällikkönä oli kapteeniluutnantti Olavi Aittola.


title: Vesihiisi (sukellusvene)

text: Tästä upotuksesta saatiin kolme eloonjäänyttä vankia, jotka olivat olleet tornin katolla torpedon osuessa, jäivät pinnalle pelastusliivien varaan ja lyhyen ajan päästä pelastettiin Vesihiiteen.


title: Vesihiisi (sukellusvene)

text: Vangeista merkittävin oli "S 7":n päällikkö 3. arvoluokan kapteeni Sergei Lisin, joka oli korkea-arvoisin merisotatoimissa otettu sotavanki. Hän sai myöhemmin kuulustelijoilta lisänimen "Kettunen" osoittauduttuaan vaikeaksi kuulusteltavaksi. Sukunimi Lisin viittaa kettuun: lisy on venäjäksi kettu. Hänet vapautettiin vuonna 1944. Toinen vangiksi jäänyt oli tähystäjämatruusi. Lisäksi torniin tupakalle päästetty miehistön poliittinen ohjaaja ylimatruusi Kunitsa selvisi hengissä ja palautettiin aikanaan kotiin. Neljäs tornissa ollut oli perämies Mihail Hrustalev, joka hukkui.


title: Vesihiisi (sukellusvene)

text: Upotuksesta tuli erikseen ylipäällikkö Mannerheimin sekä saksalaisen kenraaliamiraali Rolf Carlsin allekirjoittamat viralliset onnittelut.


title: Ioánnis Lavréntis

text: Ioánnis Lavréntis () oli kreikkalainen juoksija, joka osallistui 1896 Ateenan olympialaisten maratonkilpailuun. Hän oli yksi kilpailun 17 juoksijasta. Kilpailu päättyi hänen osaltaan keskeytykseen.


title: Evángelos Damáskos

text: Evángelos Damáskos () oli kreikkalainen seiväshyppääjä 1800-luvun lopulla.


title: Evángelos Damáskos

text: Vuonna 1896 pidetyissä panhelleenisissä kisoissa Damáskos voitti seiväshyppykilpailun. Myöhemmin samana vuonna pidetyissä Ateenan olympialaisissa hän sijoittui kolmanneksi maanmiehensä Ioánnis Theodorópouloksen kanssa tasatuloksella 285.


title: Eurocopter EC135

text: Eurocopter (nykyään Airbus Helicopters) EC135 on Airbus Helicoptersin kaksimoottorinen siviilihelikopteri. Useimmat EC135-helikopterit ovat poliisin tai pelastuslaitoksen käytössä. Helikopterissa on täydet mittarilento-ominaisuudet.


title: Eurocopter EC135

text: EC135:n kehittäminen alkoi ennen Eurocopterin perustamista, sitä kehitti saksalainen Messerschmitt-Bölkow-Blohm.


title: Eurocopter EC135

text: Helikopterin kehittämiseen palattiin 1990-luvun puolivälissä, Fenestron-peräroottorin kehittämisen jälkeen. Tarkoituksena oli kehittää täysin sertifioitu tuotantohelikopterimalli. Helikopteria kehitettiin nimellä EC135 vasta muodostuneen Eurocopterin mukaan. Ensimmäisen kerran helikopteri esiteltiin julkisesti Las Vegasin Heli-Expossa vuonna 1995.


title: Eurocopter EC135

text: Vuonna 2011 Eurocopter ilmoitti, että 1 000 EC135:a oli toimitettu asiakkaille.


title: Eurocopter EC135

text: EC135 on suosittu vuokrahelikopterina, pelastushelikopterina, ilma-ambulanssina, poliisikäytössä ja VIP-helikopterina, ja se onkin 17 valtion hallitusten käytössä, etenkin poliisihelikopterina, ja kuuden maan asevoimien käytössä.


title: Eurocopter EC135

text: EC135:sta on kehitetty etenkin asevoimien käyttöön EC635 versio, joka voidaan aseistaa raketein ja ohjuksin. EC635-helikopteria käytetään tiedusteluun, evakuointiin, koulutukseen ja kevyenä kuljetushelikopterina.


title: Vironniemi

text: Vironniemi () on Helsingin kantakaupungin ydinosan muodostava peruspiiri ja samalla Suomen hallinnollisen ja taloudellisen päätöksenteon keskus sekä Helsingin tärkeimpien kirkkojen sijaintipaikka. Vironniemellä sijaitsevat Presidentinlinna, Valtioneuvoston linna, Senaatintori, Tuomiokirkko, Uspenskin katedraali ja Suomen pankki.


title: Vironniemi

text: Muita merkittäviä kohteita alueella ovat esimerkiksi Helsingin yliopiston päärakennus, Helsingin kaupungintalo, Helsingin päärautatieasema ja Postitalo. Usealla pankilla ja suuryrityksellä on pääkonttori Vironniemellä, samoin sieltä löytyvät Sokoksen ja Stockmannin tavaratalot ja maan suurimman päivälehden Helsingin Sanomien Sanomatalo. Kulttuurielämän ytimestä osa toimii Vironniemellä: Kansalliskirjasto, Kansallisteatteri, Ateneum, Kiasma ja Musiikkitalo.


title: Vironniemi

text:
Töölönlahdesta etelään työntyi aikoinaan kapea Kluuvinlahti, joka ulottui nykyisen Esplanadin puiston alueelle saakka. Siihen aikaan Vironniemellä tarkoitettiin mainitun lahden itäpuolelle jäänyttä aluetta.
Nykyisen Helsingin keskustan synty juontuu vuoteen 1640. Tuolloin kaupungin keskus siirrettiin Vironniemelle syntypaikastaan Vantaanjoen suusta, nykyisen Vanhankaupungin kaupunginosan maisemista.


title: Vironniemi

text: Kaupunki kasvoi ja kehittyi. Se näkyy yhä: vanhat, 1700- ja 1800-luvuilta peräisin olevat talot muodostavat noin neljänneksen alueen nykyisestä rakennuskannasta. Vielä 1850-luvulle saakka kaupungin rakentaminen keskittyi lähinnä Vironniemen alueelle ja sen eteläpuolelle.


title: Vironniemi

text: Kun Kluuvinlahti 1800-luvulla vähitellen täytettiin, Vironniemen nimi jäi pois käytöstä muissa paitsi historiallisissa yhteyksissä. Vasta 1980-luvulla nimi palautettiin käyttöön peruspiirin nimenä, kun peruspiirijako otettiin käyttöön.


title: Vironniemi

text: Vironniemen peruspiiri jakaantuu kolmeen hallinnolliseen osa-alueeseen (kaupunginosaan): Kruununhaka, Kluuvi ja Katajanokka.


title: Vironniemi

text: Naapurikaupunginosia ovat eteläpuolella sijaitsevan Ullanlinnan peruspiiriin kuuluva Kaartinkaupunki. Lännessä Vironniemeä sivuavat Kampinmalmin peruspiirin osa-alueet Kamppi ja Etu-Töölö. Pohjoispuolella vieressä ovat Kallion peruspiirin Siltasaari Pitkänsillan toisella puolella ja Sörnäinen edellistä itäisemmän Hakaniemen sillan takana.


title: Vironniemi

text: Vironniemi on erittäin merkittävä työllistäjä (36 494 työpaikkaa, 31.12.2012) ja samalla 12 218 kaupunkilaisen koti (1.1.2014). Lähes 80 % alueen asuntokannasta on rakennettu ennen vuotta 1960, ja runsas 10 % 1980-luvulla, kun asuntotuotantoa ohjattiin Katajanokalle.


title: Vironniemi

text: Alueen asukkaiden koulutustaso on peruspiireistä kaupungin toiseksi korkein: vuoden 2012 lopussa 55,6 prosenttia alueen asukkaista oli suorittanut korkea-asteen tutkinnon. Ruotsinkielisiä alueen asukkaista on 9,6 % (1.1.2014), mikä on selvästi korkeampi osuus kuin kaupungissa keskimäärin. Työttömyysaste on varsin alhainen ja tulotaso tavanomaista korkeampi.


title: Vironniemi

text: Liikenneyhteydet ovat erinomaiset, joskin liikenne on ruuhkaista. Vironniemelle tai sen kautta kulkee lukuisia raitiotie-, linja-auto-, juna- ja lauttareittejä. Metron kaksi asemaa – Rautatientorin metroasema ja Helsingin yliopiston metroasema – sijaitsevat alueella. Liikenneväylät – kadut, ratapiha ja laiturialueet – ovat kuitenkin vallanneet noin 45 % kantakaupungin ytimen maapinta-alasta. Alueella sijaitsee useita arvostettuja koulutuslaitoksia, kuten Helsingin yliopisto ja Sibelius-lukio.


title: Ibn Battuta

text: Abu Abdullah Muhammad ibn Battuta (arabiaksi: أبو عبد الله محمد ابن بطوطة, ’Abū ‘Abd Allāh Muḥammad ibn Baṭūṭa) (s. 1304, k. 1368) oli islamilaisessa maailmassa keskiajalla vaikuttanut löytöretkeilijä ja uskonoppinut. Ibn Battutan matkoista kertovaa teosta "Rihla" pidetään yhtenä tunnetuimmista matkakirjoista. Matkoillaan ibn Battuta kulki lähes 120 000 kilometriä ja vieraili aina Kiinan etelärannikolla saakka.


title: Ibn Battuta

text: Ibn Battutasta tiedetään hänen matkoistaan kertovan kirjan ulkopuolelta vain suhteellisen vähän. Abu 'Abdallah Muhammad ibn Ibrahim al-Lawati ibn Battuta syntyi Tangerin kaupungissa marinidien dynastian hallitsemassa Marokossa vuonna 1304 islamilaisen lainoppineiden sukuun, joka polveutui lawata-nimisestä berberiheimosta. Nuoruudessaan myös ibn Battuta opiskeli lakia, mutta vuonna 1325 hän lähti pyhiinvaellukselle Mekkaan. Ibn Batuttan pyhiinvaellusreitti kulki Pohjois-Afrikan, Egyptin, Palestiinan ja Syyrian läpi ja matka kesti puolitoista vuotta. Pyhiinvaelluksensa jälkeen hän matkusti Irakissa ja Persiassa palaten lopulta Mekkaan. Vuonna 1328 tai 1330 hän lähti purjehtien Itä-Afrikan rannikolle saavuttaen eteläisimmillään nykyisen Tansanian Hän palasi matkansa jälkeen jälleen Mekkaan, jonne hän kulki kiertäen Omanin ja Persianlahden kautta ja ylittäen Arabian niemimaan keskiosat maata pitkin. Vuonna 1330 tai 1332 ibn Battuta lähti matkalle kohti Delhin sulttaanikuntaa Intiassa tarkoituksenaan löytää töitä paikalliselta hallitsijalta. Tavallinen tapa matkustaa Intiaan oli purjehtia Länsi-Intian rannikolle, mutta ibn Battuta päätti matkustaa maata pitkin kiertäen Egyptin, Syyrian ja Vähä-Aasian läpi ylittäen Mustanmeren ja kaartaen lopulta länteen, jossa hän vieraili Bysantin valtakunnan pääkaupunki Konstantinopolissa. Konstantinopolista hän jatkoi matkaansa Länsi-Aasian tasankojen läpi Transoksanian, Khorasanin ja Afganistanin kautta saapuen lopulta syyskuussa 1333 tai 1335 Indusjoen rannalle.


title: Ibn Battuta

text: Intiassa ibn Battuta vietti kahdeksan vuotta sulttaani Muhammad Tughluqin qadina eli tuomarina. Vuonna 1341 sulttaani lähetti hänet diplomaattisen seurueen mukaana Yuan-dynastian Kiinaan. Matka päättyi kuitenkin alkuunsa seurueen haaksirikkoutuessa Länsi-Intian rannikolla. Epäonnistumisensa jälkeen ibn Battuta matkasi kahden vuoden ajan Etelä-Intiassa, Sri Lankassa ja Malediiveilla, jossa hän toimi jälleen paikallisen hallitsijan qadina. Vuonna 1345 hän päätti matkustaa Kiinaan purjehtien Bengalin, Myanmarin ja Sumatran rannikkoja pitkin saavuttaen lopulta Quanzhouhun Kiinan etelärannikolla. Ibn Batuttan matkaan Kiinassa liittyy epäselvyyksiä ja todennäköisesti hän ei kulkenut maan etelärannikkoa pidemmälle. Vuosina 1346–1347 ibn Battuta palasi Mekkaan tehden viimeisen pyhiinvaelluksensa ja palasi kotimaansa Marokon pääkaupunki Fèsiin. Fèsistä hän matkasi vielä vuonna 1350 Granadan kuningaskuntaan Pyreneiden niemimaalla ja vuonna 1353 hän lähti viimeiselle pidemmälle matkalleen Malin kuningaskuntaan Länsi-Afrikkaan. Hän palasi Marokkoon vuonna 1355 asettuen lopulta aloilleen.


title: Ibn Battuta

text: Vuonna 1356 Marokon sulttaani Abu 'Inan palkkasi Ibn Juzayyn kirjaamaan ylös ibn Battutan kokemukset. Matkakertomukset eli rihlat olivat tulleet suosituiksi kirjallisuuden genrenä Pohjois-Afrikassa 1100-luvulta 1300-luvulle. Ne kertoivat tyypillisesti matkoista Mekkaan ja kohteista pyhiinvaellusreitin varrella. Ibn Battutan rihlasta tuli näistä matkakertomuksista laajin. Ibn Battuta kuoli vuonna 1368 ja Ibn Juzayyn "Rihlaa"luettiin Pohjois-Afrikan, Länsi-Afrikan ja Egyptin älymystön keskuudessa. Käyttöön levinneet teokset olivat pääosin alkuperäisen käsikirjoituksen lyhennelmiä. Teos oli lähes tuntematon länsimaissa aina 1800-luvulle saakka. Vuonna 1829 brittiläinen orientalisti Samuel Lee julkaisi sveitsiläisen tutkimusmatkailija John Burkhardtin Egyptissä hankkiman käsikirjoitukseen lyhennökseen perustuneen englanninkielisen käännöksen. Ranskan valloitettua Algerian löydettiin viisi muuta käsikirjoitusta, jotka vietiin Ranskan kansalliskirjastoon Pariisiin. Kaksi näistä on tunnetuista säilyneistä teoksista laajimpia ja näitä teoksia käyttäen ranskalaiset Charles Defrémery ja Beniamino Raffaello Sanguinetti julkaisivat arabiankielisen teoksen ranskankielisen käännöksen kera vuonna 1858. Defrémeryn ja Sanguinettin teos on sittemmin käänetty useille eri kielille.


title: Ibn Battuta

text: Elinaikaan Ibn Battuta taittoi () ja vieraili alla olevan luettelon mukaan valtion alueella. Matkoillaan Ibn Battuta tapasi vähintään 60 hallitsijaa ja lukuisia merkittäviä virkamiehiä ja muita vaikuttajia. Suurinta osaa Ibn Battutan matkakertomuksesta pidetään uskottavana, mutta se sisältää myös joitakin epäselvyyksiä. Rihlassa mainittu matka Bulgariassa tiedetään valheeksi ja hänen matkoihinsa Itä-Aasiassa liittyy epäilyjä. Myös teoksen kronologiassa on joitakin epäselvyyksiä, mutta ne johtuvat todennäköisesti ennemminkin matkojen yksityiskohtien väärin muistamisesta kuin varsinaisesti tarinan väärentämisestä.Ibn Battuta matkusti karavaanien ja kauppalaivojen mukana. Kauppatavarana oli tuohon aikaan myös orjat.


title: Idunviritys

text: Idunviritys eli vernalisaatio on viileän ilmaston kasvien ominaisuus, jonka takia ne vaativat kylmän kauden ennen kuin kukkasilmut lähtevät kehittymään. Tämä estää seuraavan kevään silmuja puhkeamasta edellissyksynä lämpimän jakson koittaessa. Kasvihuoneoloissa idunviritys täytyy joskus tehdä keinotekoisesti, jotta kasveja saataisiin kukkimaan.


title: Idunviritys

text: Menetelmän keksi venäläinen T.D.Lysenko.


title: Dimona

text: Dimona on kaupunki Negevin autiomaassa Israeln Eteläisellä hallintoalueella. Dimona perustettiin Dead Sea Works -tehtaan työntekijöille vuonna 1955. Kaupungin lähellä sijaitsee Negevin ydintutkimuskeskus. Vuoden 2016 lopussa Dimonan asukasluku oli 33 452.


title: Dimona

text: Dimona sijaitsee Negevin autiomaan kukkuloilla noin 35 kilometriä Beerseban kaupungista kaakkoon. Kuolleenmeren rannikolle on suurin piirtein saman pituinen matka. Alue sijaitsee noin 600 metriä merenpinnan yläpuolella, minkä takia ilmasto etenkin läheiseen matalampaan Kuolleeseenmereen verrattuna on viileämpi.


title: Dimona

text: Dimona mainitaan jo Vanhan testamentin Joosuan kirjassa kohdassa 15:22. Sitä käsitellään osana Juudan heimon alueita. Muinaisella Dimonalla ei kuitenkaan ole varmaa yhteyttä nykyiseen kaupunkiin. Nykyinen Dimona perustettiin vuonna 1955 Dead Sea Works -tehtaan työntekijöiden asuntoina. Myöhemmin paikalle asutettiin myös Oronin fosfaattikaivoksen työntekijöitä. Vuonna 1959 Dimonan asukasluku oli 3 500 ja se sai oman kuntansa aseman vuonna 1969. Vuonna 2018 uutisoitiin valtion sijoituksista Dimonaan, joilla tähdättiin kaupungin asukasluvun kolminkertaistamiseen kymmenen vuoden aikavälillä.


title: Dimona

text: Perinteisesti tärkeitä teollisuuden aloja Dimonassa ovat olleet kemikaali- ja tekstiiliteollisuus. Esimerkiksi Dead Sea Works on kuitenkin siirtynyt sittemmin Aradiin ja myös monet tekstiilivalmistajat ovat lähteneet kaupungista. Valtion tuella kaupunkiin on kuitenkin houkuteltu uusia teollisuuslaitoksia. Osa paikallisista käy töissä läheisessä Negevin ydintutkimuskeskuksessa. Ydintutkimuskeskus valmistui vuonna 1959 ja siellä valmistettiin materiaaleja Israelin ydinaseohjelmaa varten. Dimonasta on rautatieyhteys Beersebaan.


title: Dimona

text: Dimonan asukasluku vuoden 2016 lopussa oli 33 452. Vuonna 1968 suurin osa Dimonan asukkaista oli lähtöisin Pohjois-Afrikasta. Sittemmin muuttajia on tullut myös entisen Neuvostoliiton alueelta.


title: Walker, Texasista

text: Walker, Texasista () oli yhdysvaltalainen CBS:n esittämä televisiosarja, jota tehtiin kahdeksan tuotantokautta vuosina 1993-2001. Sarjaa luonnehdittiin sen loppuvaiheessa hyvinkin camp-henkiseksi. Sarjan pohjalta on tehty myös yksi televisioelokuva, "Walker, Texas Ranger: Uhka idästä (Trial by Fire)". Sarjan pääosaa esitti Chuck Norris.


title: Walker, Texasista

text: Suomessa sarjaa esitti MTV3 vuodesta 1995 alkaen. Sarjan uusinnat alkoivat Subilla kesäkuussa 2014, mutta Sub on jättänyt joitakin kaksiosaisten jaksojen kakkososia esittämättä.


title: Walker, Texasista

text: Sarjasta on Suomessa saatavana DVD:llä tuotantokaudet 1-6. Kausien 7 ja 8 julkaisemisesta Euroopassa ja Suomessa (alue R2) ei ole vielä tietoa. Ensimmäisen tuotantokauden DVD sisältää varsinaisen ensimmäisen kauden lisäksi kolme jaksoa sisältävän pilottikauden. Tämä tuottaa sekaannuksia, koska toisinaan pilottikautta pidetään ensimmäisenä kautena ja ensimmäistä toisena. Lisäksi joissakin yhteyksissä pidetään vuonna 2005 tehtyä elokuvaa Walker, Texas Ranger: Trial By Fire sarjan 10. kautena. Näin ajateltuna sarjassa olisi kymmenen tuotantokautta.


title: Leo Sevets

text: Leo Sevets (13. joulukuuta 1965 – 5. huhtikuuta 2016) oli karjalainen muusikko, jota pidettiin erityisesti taitavana jouhikon ja kanteleen soittajana. Sevets toimi pitkään kansainvälisesti tunnetun Myllärit-kansanmusiikkiyhtyeen keulahahmona, mutta lähti yhtyeestä vuoden 2005 päätteeksi. Sittemmin hän toimi joensuulais-petroskoilaisessa Linnut-yhtyeessä ja juonsi valtakunnallista "Made in Kylä" -ohjelmaa.


title: Uwe Boll

text: Uwe Boll (s. 22. kesäkuuta 1965 Wermelskirchen, Länsi-Saksa) on saksalainen elokuvaohjaaja, -tuottaja ja -käsikirjoittaja sekä kirjallisuustieteen tohtori, jonka elokuvat ovat useimmiten videopeleihin perustuvia.


title: Uwe Boll

text: Bollia on kutsuttu yhdeksi kaikkien aikojen huonoimmista elokuvaohjaajista. Varsinkin hänen peleihin perustuvat elokuvansa ovat saaneet pelaajilta paljon kritiikkiä verkossa, jossa Bollia vastaan on perustettu useita sivustoja. Vuonna 2008 Bollille myönnettiin vuoden huonoimman ohjaajan Kultainen Vadelma –palkinto kolmesta hänen viimeisimmästä elokuvastaan: "1968 Tunnel Rats", ja "Postal". Näiden lisäksi useat muut hänen elokuvansa on asetettu ehdolle monissa kategorioissa useampinakin vuosina, esimerkiksi "Blood Rayne" sekä huonoimmaksi elokuvaksi että huonoimmaksi käsikirjoitukseksi. Bollia on kuitenkin myös puolustettu, koska hän pyrkii pitämään elokuvanteon prosessin kokonaan käsissään, eikä työskentele suurille studioille.


title: Uwe Boll

text: Boll rahoittaa itse omat elokuvansa omistamansa Boll AG -yhtiön kautta. Hänen sijoittajansa eivät ole riippuvaisia elokuvan voitoista, sillä Saksassa elokuvasijoitukset ovat verovähennyskelpoisia. Bollin elokuvat tuottavat yleensä vain 15 % tuloistaan teattereiden lipunmyynnillä ja suurin osa tuloista saadaan televisio-sopimuksilla ja DVD -myynnillä.


title: Uwe Boll

text: Bollia on kutsuttu yhdeksi maailman huonoimmista elokuvaohjaajista. Hänen elokuvansa "" (2007), "Seed" (2007), "Alone in the Dark" (2005) ja "House of the Dead" (2003) ovat Internet Movie Databasen "Bottom 100" -listalla.


title: Uwe Boll

text: Kesäkuussa 2006 Boll haastoi kriitikoitaan nyrkkeilyotteluihin. Saadakseen otella Bollia vastaan kriitikoiden piti kirjoittaa kaksi mahdollisimman huonoa arviota hänen elokuvistaan. Haasteeseen vastasivat "Something Awful" -sivuston Rich Kyanka, "Rue Morgue" -lehden Chris Alexander, "Cinecutre Carloksen" Palencia Jimenez-Arguello, "Ain't it Cool Newsin" toimittaja Jeff Sneider sekä amatöörinyrkkeilijä ja kriitikko Chance Minter. Ottelut pidettiin 23. syyskuuta 2006 Vancouverin Plaza of Nations -hallissa. Boll voitti kaikki vastustajansa.


title: Uwe Boll

text: Huhtikuussa 2008 Uwe Boll lupasi antamassaan haastattelussa lopettaa ohjaamisen, mikäli hän saa adressin, jonka on allekirjoittanut vähintään miljoona henkilöä. Internetiin on luotu tällainen adressi, joka on tähän mennessä kerännyt 355 200 nimeä.


title: Uwe Boll

text:
Pian adressin aloittamisen jälkeen Boll julkaisi YouTubessa videon, jossa hän väittää itseään elokuva-alan neroksi ja että ohjaajat kuten Michael Bay ja Eli Roth ovat "jälkeenjääneitä" (engl. "fucking retards"). Bay vastasi puolestaan pitävänsä Bollia "säälittävänä".
Hän toivoi, että joku aloittaisi adressin Bollin puolustamiseksi ja uskoi sen keräävän yli miljoona nimeä. Tällainen adressi luotiin – se on kerännyt reilut 6 000 nimeä.


title: Uwe Boll

text: Bollia on myös puolustettu; Troma Entertainmentin Lloyd Kaufman on kehunut Bollin "itsenäistä henkeä" ja arvellut hänen joutuvan kärsimään kohtuuttomasti, koska ei työskentele suurille Hollywood-studioille. Jotkut ovat myös arvelleet Bollin vain nauttivan saamastaan huomiosta.


title: Uwe Boll

text: Huolimatta Bollin kyseenalaisesta maineesta elokuvantekijänä hän on useasti saanut elokuviinsa mukaan laajalti tunnettuja ja arvostettuja näyttelijöitä, kuten Sir Ben Kingsley elokuvassa Blood Rayne, Udo Kier, Ray Liotta, Burt Reynolds, Ron Perlman ja Jason Statham vuoden 2006 In the name of the King: a Dungeon Siege Talessa ja Dolph Lundgren edellä mainitun jatko-osassa, In the name of the King 2: Two Worlds.


title: Uwe Boll

text:
Boll tunnetaan myös erittäin tuotteliaana ja monitaitoisena elokuvantekijänä, sillä hän on ohjannut, tuottanut ja käsikirjoittanut monet elokuvistaan itse, minkä lisäksi hän hoitaa niiden markkinoinnin levittäjille. Parhaimmillaan Boll on saanut valmiiksi kolme elokuvaa vuodessa. Tähän tahtiin hän on imdb.com-sivuston mukaan yltänyt vuosina 2007, 2009, 2010 ja 2011.
Bollin elokuvien kohdattua useita kompastuskiviä vuosina 2006 ja 2007 hän kertoi palaavansa pienen budjetin elokuvien pariin. Päätöksen taustalla olivat muun muassa valtava taloudellinen tappio (noin 60 miljoonaa dollaria maksanut elokuva tuotti ensi-iltaviikonloppunaan vain noin 3 miljoonaa dollaria), "Blood Raynen" jääminen laajalti huomiotta USA:n markkinoilla, "Blood Rayne 2":den jääminen vain DVD-levitykseen ja elokuvien vastaanottamat negatiiviset kritiikit.


title: Uwe Boll

text: Myös Saksan verolainsäädännössä tapahtunut muutos esti Bollia tuottamasta enää suuren budjetin elokuvia. Ennen tätä muutosta saksalaiset elokuvien rahoittajat olivat lain nojalla saaneet verohelpotuksia huolimatta siitä, oliko heidän rahoittamillaan elokuvilla mitään tekemistä Saksan kanssa. Vuosien 1997 ja 2005 välillä saksalaisten sijoittajien arvioidaankin rahoittaneen elokuvia (pääasiassa suuria Hollywood-tuotantoja) yli 12 miljardilla eurolla.


title: Uwe Boll

text: Bollin seuraavat tuotannot olivat vuoden 2007 videopeliadaptaatio "Postal" ja sarjamurhaajaelokuva "Seed". "Postal" perustuu Running with Scissors -pelistudion samannimiseen tietokonepeliin vuodelta 1997.


title: Uwe Boll

text: "Postalin" julkaisun yhteydessä The New York Post -lehti julkaisi siitä erittäin negatiivisen kritiikin arvostelijan katsottua elokuvaa vain 20 sekuntia. Boll tuohtui tästä ja pyysi lehteä kirjoittamaan uuden arvostelun arvostelijan katsottua elokuvan loppuun asti. Hän myös ehdotti, että lehti haastattelisi häntä, jotta hän saisi näkemyksensä syyskuun 11. päivän tapahtumista julki. Lehti ei kuitenkaan suostunut tähän, joten suuttuneena tästä Boll avasi kaksi verkkosivustoa, jotka olivat pilaversioita The New York Postin sivustosta. Seurauksena tälle, The New York Post haastoi Bollin oikeuteen, koska hän oli kopioinut sivustojensa asettelut ja logot suoraan New York Postilta. Bollin molemmat verkkosivut on nyt suljettu.


title: Uwe Boll

text: Boll kertoi haastattelussa, että hän halusi "Postalin" avulla esittää kritiikkiä syyskuun 11. päivän terrori-iskujen jälkeistä poliittista ilmapiiriä kohtaan. Hänen mukaansa George W. Bushin hallinto käytti World Trade Centerissä kuolleita ihmisiä strategisina välineinä pystyäkseen täyttämään velvollisuutensa öljy- ja aseteollisuudelle. Hän halusi myös kritisoida iskuissa kuolleiden ihmisten kanonisointia sankarihahmoiksi.


title: Uwe Boll

text: Bollin dokudraamaelokuva "Auschwitz" vuodelta 2011 pyrki kuvaamaan realistisesti Auschwitz-Birkenaun keskitysleirin arkipäiväistä elämää. Boll mainitsee elokuvan tärkeimmäksi lähteeksi CBS:n dokumentin, jossa entiset SS-upseerit kertovat itse keskitysleirien elämästä. Elokuvan alussa ja lopussa näytetään haastatteluja saksalaisten koululaisten ja lukiolaisten kanssa, jotka yllättävät tietämättömyydellään holokaustista ja kansallissosialistisesta Saksasta. Bollin mukaan koko maailman väestöstä 50 – 80 prosenttia ei enää tiedä holokaustista, ja juuri tästä syystä hän ohjasi "Auschwitzin". Hänen mielestään varsinkin kaikkien saksalaisten on tärkeää muistaa holokausti ja tietää, millaista elämä oikeasti oli keskitysleireillä.


title: Uwe Boll

text: Bollin mielestä suurin osa holokaustia ja kansallissosialismin aikaa käsittelevistä elokuvista on liian romanttisia ja todellisuudesta etääntyneitä. "Auschwitzin" vastaanotto oli pääosin negatiivinen, eikä elokuvaa esitetty monissa elokuvateattereissa. Bollin mukaan hänen kovaa ja realistista näkemystään keskitysleiristä, jossa ei ole sankaritarinoita, ei hyväksytä helposti.


title: Uwe Boll

text: Vuonna 2011 Boll ajautui riitaan Berliinin elokuvajuhla Berlinalen festivaalijohtajan, Dieter Kosslickin kanssa. Riidan syy oli Bollin mukaan se, ettei Auschwitzia otettu lainkaan Berlinalen ohjelmistoon, vaikka hän oli maksanut festivaalijärjestäjille 125 euron summan, joka Berlinalella vaaditaan elokuvan harkintaan ottamiseksi. Boll halusi rahansa takaisin ja väitti, että hänen elokuvansa oli hylätty, koska Kosslick itse vihaa häntä. Bollin mukaan Kosslick oli jo 1980-luvulla estänyt häntä saamasta rahoitusta elokuvilleen. Bollin elokuvia ei ollut koskaan esitetty Berlinalella, vaikka monet muut eurooppalaiset elokuvajuhlat olivat ottaneet hänen elokuviaan ohjelmistoonsa.


title: Uwe Boll

text: Boll myös suunnitteli haastavansa festivaalijärjestäjät oikeuteen, koska hän väitti tietävänsä, etteivät esimerkiksi Hollywood-studiot maksa elokuvan harkintaan ottamiseen vaadittavaa rahasummaa. Berlinalen tuolloisen lehdistöpäällikön, Frauke Greinerin, mukaan Bollin haaste oli kuitenkin perusteeton, sillä kyseinen maksu vaaditaan vain sellaisilta elokuvantekijöiltä, jotka hakevat itse elokuvalleen esitysoikeutta. Festivaalin sääntöjen mukaan festivaalijärjestäjien itse Berlinalelle hakemat elokuvat voidaan siis Greinerin mukaan hyväksyä festivaaleille ilman mainittua hakemusmaksua.


title: Uwe Boll

text:
Boll kuitenkin päätti esittää elokuvansa Berlinalen ulkopuolella Babylon-teatterissa samaan aikaan festivaalin kanssa. Babylon teatterin ohjelmisto on johtajansa, Timothy Grossmanin, mukaan kirjava, eivätkä he halua sensuroida sisältöään mitenkään. Ennen näytöstä Boll piti yleisölle puolen tunnin puheen, jossa hän muun muassa arvosteli Saksan tuotantotukijärjestelmää ja Kosslickin lähipiiriä heidän laveasta elämäntyylistään.
Boll on julkaissut kaksi kirjaa: "Wie man in Deutschland einen Film drehen muss" (Kuinka elokuva tulee tehdä Saksassa) ja "Die Gattung Serie und ihre Genres" (Sarjat ja niiden tyylilajit).


title: Novohrad-Volynskyi

text: Novohrad-Volynskyi (, ) on kaupunki Žytomyrin alueella, pohjoisessa Ukrainassa.


title: Novohrad-Volynskyi

text: Kaupunki on itsenäinen aluehallinnon alainen kaupunki; lisäksi se on ympäröivän Novohrad-Volynskyin piirin hallintokeskus. .


title: Novohrad-Volynskyi

text: Paikkakunta mainitaan historiallisissa dokumenteissa ensimmäisen kerran vuonna 1257. Vuonna 2001 Novohrad-Volynskyin asukasluku oli 56 000.


title: Novohrad-Volynskyi

text: Kaupunki sijaitsee Ukrainan päärataverkon varrella (rautatieasema Novohrad-Volynskyi I).


title: José González

text: José González (s. 1978 Göteborg, Ruotsi) on ruotsalainen laulaja ja lauluntekijä. Hän kuuluu Junip-yhtyeeseen.


title: José González

text: Vuonna 2003 José González julkaisi Euroopassa esikoisalbuminsa "Veneer". Kaksi vuotta myöhemmin albumi julkaistiin myös Britanniassa ja Yhdysvalloissa. Gonzálezin tyylin tunnistaa klassisesta kitarasta ja pehmeistä melodioista. Omien sävellysten lisäksi hänet tunnetaan myös muun muassa covereista "Love Will Tear Us Apart", "Born in the U.S.A.", "Heartbeats" ja "Teardrop".


title: José González

text: Gonzálezin vanhemmat ovat kotoisin Argentiinasta.


title: Te Atairangikaahu

text: Te Atairangikaahu (koko nimi ja titteli: Te Arikinui Dame Te Atairangikaahu) (s. 23. heinäkuuta 1931 – k. 15. elokuuta 2006) oli maorien kuningatar 40 vuoden ajan, pisimpään kuin kukaan muu maorimonarkiassa. Hän oli ensimmäisen maorikuninkaan, Potataun, jälkeläinen ja seurasi isänsä Korokīn uraa.


title: Te Atairangikaahu

text: Te Atairangikaahu kuoli kodissaan 15. elokuuta 2006 Ngaruawahiassa 75 vuoden iässä, sairastettuaan kuukautta aiemmin sydänkohtauksen. Häntä seurasi monarkkina Tuheitia Paki.


title: Propagandaelokuva

text: Propagandaelokuva on elokuva, usein dokumentti, joka on tehty propagandan levittämistä varten; sen tarkoituksena on vakuuttaa katsoja esimerkiksi tietystä poliittisesta näkemyksestä. Propagandaa ei esitetä pelkästään ei-fiktiivisissä elokuvissa, vaan esimerkiksi monet 1940-luvun yhdysvaltalaiset sotaelokuvat pyrkivät luomaan yksimielisen kuvan ”vihollisesta”.


title: Propagandaelokuva

text: Lokakuun vallankumouksen jälkeen neuvostohallinto tuki venäläistä elokuvateollisuutta, tarkoituksenaan tuottaa propagandaelokuvia. Venäläisen elokuvan kehitys 1920-luvulla muun muassa elokuvantekijöiden Dziga Vertovin ja Sergei Eisensteinin ansiosta edesauttoi elokuvien käyttämistä propagandan levittämisen välineenä. Eisensteinin elokuvia, erityisesti Panssarilaiva Potemkinia pidetään yleisesti elokuvan mestariteoksina, joskin ne ihannoivat Eisensteinin kommunistisia arvoja.


title: Propagandaelokuva

text: 1930- ja 1940-lukuja, jolloin totalitaarisia hallintoja nousi ja toinen maailmansota alkoi, kutsutaan ”Propagandan kulta-ajaksi”. Tänä aikana Leni Riefenstahl, natsi-Saksalle työskennellyt elokuvantekijä loi ehkä kaikkien aikojen suurimman propagandaelokuvan "Tahdon riemuvoitto". Elokuva kuvasi Saksan kansallissosialistisen työväenpuolueen puoluekokousta Nürnbergissä vuonna 1934. Vaikka elokuvan aihe onkin kiistanalainen, sitä pidetään edelleen yhtenä kaikkien aikojen voimakkaimmista elokuvista.


title: Simo Valakari

text: Simo Johannes Valakari (s. 24. huhtikuuta 1973 Helsinki) on suomalainen jalkapallovalmentaja ja entinen jalkapalloilija. Hänen pelipaikkansa oli puolustava keskikenttäpelaaja. Valakari aloitti Suomen jalkapallomaajoukkueen apuvalmentajana joulukuussa 2016 ja norjalaisen Tromsø IL:n päävalmentajana heinäkuussa 2017 1+2 vuoden sopimuksella.


title: Simo Valakari

text: Valakari on Käpylän Pallon kasvatteja. Hän debytoi Veikkausliigassa vuonna 1995 FinnPan riveissä. Hän pelasi myös seuraavan kauden FinnPassa ja keräsi tililleen 48 Veikkausliiga-ottelua tehden niissä yhteensä viisi maalia.


title: Simo Valakari

text: Vuonna 1996 hän siirtyi Skotlannin Valioliigassa pelaavaan Motherwelliin. Neljän siellä vietetyn kauden jälkeen hän otti seuraavan askeleen urallaan siirtyessään Englannin Valioliigan Derby Countyyn. Valakari ei kuitenkaan onnistunut valtaamaan vakiopaikkaa Derbyn kokoonpanossa. Hän siirtyi silloiseen Dallas Burniin ennen MLS-liigan kauden 2004 alkua. Seuran nimi vaihtui myöhemmin FC Dallasiksi. Valakari toimi myös joukkueen kapteenina. Kauden 2006 jälkeen Valakarin sopimusta ei kuitenkaan uusittu.


title: Simo Valakari

text: Helmikuussa 2007 Valakari palasi takaisin Veikkausliigaan, tällä kertaa TPS:n riveihin. Ennen siirtoa TPS:aan Valakari ehti käydä keskusteluja siirtymisestä HJK:n, mutta HJK halusi kuitenkin panostaa omiin nuoriin ja jätti Valakarin palkkaamatta. Valakari pelasi TPS:ssa kolme kautta, joista kaksi viimeisintä oli kuitenkin loukkaantumisten sävyttämiä.


title: Simo Valakari

text: Valakari oli Suomen maajoukkueen vakiohahmoja ennen MLS-liigaan siirtymistään. Hän pelasi yhteensä 32 maaottelua, joista ensimmäisen vuonna 1996.


title: Simo Valakari

text: Kaudella 2010 Valakari aloitti TPS:n reservijoukkue Åbo IFK:n päävalmentajana. Åbo IFK:ssa Valakari valmensi vain yhden kauden.


title: Simo Valakari

text: Vuoden 2010 lopulla Valakarin ilmoitettiin siirtyvän Käpylän Pallon juniorivalmentajaksi. KäPassa Valakari valmensi 1997- ja 1999-ikäluokkia menestyksekkäästi, voittaen vuonna 1997 syntyneiden Kai Pahlman -turnauksen. Hänet valittiin poikajoukkueiden vuoden valmentajaksi 2012.


title: Simo Valakari

text: Syksyllä 2012 Valakari siirtyi Seinäjoen Jalkapallokerhon päävalmentajaksi tavoitteenaan nostaa joukkue Ykkösestä Veikkausliigaan viimeistään kaudelle 2015. Nousu onnistuikin heti Valakarin ensimmäisellä täydellä kaudella hänen valmentaessa SJK:n Ykkösen voittoon. Vuonna 2014 hän voitti SJK:n kanssa Veikkausliigan hopeaa ja Liigacupin sekä vuonna 2015 Suomen mestaruuden. Kauden 2015 päätteeksi Valakari valittiin vuoden valmentajaksi. 12. joulukuuta 2016 hänestä tuli Suomen jalkapallomaajoukkueen apuvalmentaja jatkaen samalla myös SJK:n valmentajana. SJK vapautti mestarivalmentajansa tehtävästään 17. helmikuuta 2017.


title: Simo Valakari

text: Heinäkuussa 2017 Valakari teki kauden loppuun ulottuvan sopimuksen Norjan pääsarjan toiseksi viimeisenä majailleen Tromsø IL:n päävalmentajaksi.Valakari on naimisissa Inkerin kanssa. Heillä on kolme poikaa. Simo Valakarin poika Onni Valakari pelaa Turun Palloseurassa.


title: Lesja Ukrajinka

text: Larysa Petrivna Kosatš-Kvitka (, tunnetaan paremmin pseudonyymillään Lesja Ukrajinka, ; 25. helmikuuta 1871 Novohrad-Volynsky - 1. elokuuta 1913 Surami, Georgia) oli Ukrainan tunnetuimpia runoilijoita ja kirjailijoita. Hän on myös maansa kirjallisuuden tunnetuin naiskirjailija.


title: Lesja Ukrajinka

text: Ukrajinka syntyi Novohrad-Volynskyn kaupungissa, Ukrainassa 25. helmikuuta 1871, alueella joka oli tuolloin osa Venäjän keisarikuntaa. Hän oli kirjailija/kustantaja Olha Drahomanova-Kosatšin (paremmin tunnettu salanimellään Olena Ptšilka) toinen lapsi. Myh’ailo Petrovytš Drahomanov, tunnettu ukrainalainen tiedemies, historioitsija ja kansatieteilijä, oli Drahomanova-Kosatšin veli. Ukrajinkan isä oli lakimies Petro Antonovytš Kosatš, paikallisen sovitteluelimen johtaja. Huolimatta ei-ukrainalaisesta taustastaan Kosatš oli innokas ukrainalaisen kulttuurin tukija ja taloudellisesti tuki ukrainankielisiä julkaisuhankkeita. Setä Drahomanov oli Ukrajinkan henkinen tukija sekä opettaja ja täten hänelle hyvin tärkeä henkilö. Toinen tärkeä hahmo kirjailijalle oli hänen veljensä Myh’ailo (tunnettu pseydonyymillä Myh’ailo Obatšnyi).


title: Lesja Ukrajinka

text: Ukrajinkan äidillä oli ratkaiseva osuus hänen kasvatuksessaan. Kotona puhuttiin ainoastaan ukrainaa ja venäjäksi opetusta tarjoavien koulujen välttämiseksi opetusta antoivat kotiopettajat. Ukrajinka oppi lukemaan neljän vanhana ja sekä hän että veljensä oppivat lukemaan ulkomaista kirjallisuutta useilla kielillä. Ukrajinka osasi venäjää, puolaa, bulgariaa, kreikkaa, latinaa, ranskaa, italiaa, saksaa ja englantia.


title: Lesja Ukrajinka

text: Kahdeksan vuoden iässä hän kirjoitti ensimmäisen runonsa, ”Toivon”, tsaaria vastustaneessa poliittisessa liikkeessä mukana olleen tätinsä Olena Antonivna Kosatšin pidätyksen ja karkotuksen innoittamana. Vuonna 1879 koko perhe muutti Lutskiin. Näihin aikoihin Ukrajinkan setä Myh'ailo alkoi kannustaa häntä perehtymään ukrainalaisiin kansanlauluihin ja -tarinoihin sekä myös Raamattuun sen runouden ja ajattomien teemojen johdosta. Häneen vaikuttivat myös tunnettu säveltäjä Mykola Lysenko ja kirjailija Michael Staritsky.


title: Lesja Ukrajinka

text: Kolmentoista vanhana Ukrajinka sai ensimmäisen runonsa julkaistua - "Kielo" ilmestyi lviviläisessä "Zoria"-lehdessä. Tässä yhteydessä hän myös ensimmäistä kertaa käytti äitinsä ehdottamaa pseydonyymiä jolla hänet nykyisin tunnetaan. Vielä tässä vaiheessa Ukrajinkan mielessä oli ura pianistina, mutta luustoon iskeneen tuberkuloosin estettyä käynnit tunneilla, nuori tyttö siirtyi yhä enemmän kirjallisuuden pariin.


title: Lesja Ukrajinka

text: Ukrajinkan ollessa 17 vuotta hän yhdessä veljensä kanssa pani pystyyn kirjallisuuspiirin nimeltä "Plejada" (plejadit), jonka tarkoituksena oli edistää ukrainalaisen kirjallisuuden kehitystä ja kääntää maailmankirjallisuuden klassikoita ukrainan kielelle. Yksi heidän kääntämistään teoksista oli Nikolai Gogolin "Illat Dikankan maatilalla".


title: Lesja Ukrajinka

text: Hänen ensimmäisen runokokoelmansa, "Na krylah’ pisen" (’Laulujen siivillä’), näki päivänvalon vuonna 1893. Koska Venäjän keisarikunta oli kieltänyt ukrainankielisen kirjallisuuden julkaisemisen, kirjat painettiin Halytšynassa länsi-Ukrainassa joka oli tuolloin osa Itävalta-Unkaria ja salakuljetettiin tämän jälkeen Kiovaan.


title: Lesja Ukrajinka

text: Sairautensa vuoksi kirjailijan oli matkustettava kuivan ilmaston alueille ja hän viettikin pitkiä ajanjaksoja kaukana kotoaan; Saksassa, Itävallassa, Italiassa, Bulgariassa, Krimillä, Kaukasuksella ja Egyptissä. Hän nautti vieraiden kulttuurien kohtaamisesta ja joka vaikutti myös hänen töihinsä.


title: Lesja Ukrajinka

text: Ukrajinka kirjoitti myös eeppisiä runoja, proosaa, kirjallisuuskritiikkiä artikkeleiden muodossa ja useita sosiopoliittisia esseitä. Parhaiten hänen näytelmistään tunnettiin "Bojarynja" ('Aatelisnainen', 1914) joka käsittelee Ukrainan historiaa ja "Lisova pisnja" ('Metsälaulu', 1912) jonka hahmoihin lukeutuu olentoja ukrainalaisesta mytologiasta. Hänen suurimpana kontribuutiona ukrainalaiselle kirjallisuudelle pidetään kuitenkin hänen ytimekkäiden, filosofisten keskustelujen muotoon kirjoitettuja dramaattisia runojaan.


title: Lesja Ukrajinka

text: Ollessaan hoidettavana Jaltassa vuonna 1897 Ukrainka tapasi Serhi Kostiantynovytš Meržynskyn, minskiläisen upseerin joka oli myös saamassa hoitoa tuberkuloosiin. He rakastuivat toisiinsa, ja tämä kohtaaminen sai Ukrajinkan näyttämään uuden puolen itsestään töissään, joista osa julkaistiin vasta postuumisti. Meržynsky kuoli 3. maaliskuuta 1901 hänen rakkaansa seisoessa vuoteensa vierellä. Ukrajinka kirjoitti dramaattisen runon "Oderžyma" eräänä yönä miehensä kuolinvuoteen äärellä.


title: Lesja Ukrajinka

text: Ukrainka vastusti aktiivisesti Venäjän keisarivaltaa ja oli jäsen marxistisissa järjestöissä. Vuonna 1902 hän käänsi Kommunistisen manifestin ukrainaksi. 1907 hänet pidätettiin lyhyeksi ajaksi ja häntä tarkkailtiin siitä lähtien viranomaisten taholta.


title: Lesja Ukrajinka

text: Ukrajinka meni 1907 naimisiin oikeusavustajan Klyment Kvitkan kanssa, joka harrasti kansatiedettä ja musikologiaa. He asettuivat ensin Krimille, josta myöhemmin muuttivat Georgiaan.


title: Lesja Ukrajinka

text: Lesja Ukrajinka kuoli 1. elokuuta 1913 Suramissa.


title: Lesja Ukrajinka

text: Ukrainassa ja muissa entisissä neuvostotasavalloissa on useita Ukrajinkan kunniaksi pystytettyjä muistomerkkejä. Kiovassa yksi näistä sijaitsee hänen mukaansa nimetyllä kadulla, toinen pienempi Marijinski-palatsin viereisessä puistossa. Yhtä kaupungin pääteattereista, Venäläisen draaman teatteria yleisesti kutsutaan "Lesja Ukrajinka -teatteriksi". Ukrainalaisen diasporan vaikutuksesta niin Kanadassa kuin Yhdysvalloissa on useita kirjailijalle omistettuja yhteisöjä ja muistomerkkejä.


title: Luettelo Suomen muurahaislajeista

text: Tämä on luettelo Suomessa tavattavista muurahaisista.


title: Leonardo S.p.A.

text: Leonardo S.p.A., aiemmin "Finmeccanica S.p.A." on Italian suurimpia teollisuuskonserneja ja teknologiayrityksiä. Vuonna 2013 konserni oli ruotsalaisen rauhantutkimuslaitos Siprin mukaan maailman yhdeksänneksi suurin aseteollisuusyhtiö. Aseteollisuuden ohella se toimii ilmailu-, liikenne- ja automaatioaloilla. Yhtiön liikevaihto oli vuonna 2013 yhteensä 21,968 miljardia Yhdysvaltain dollaria. Tästä aseteollisuuden osuus oli 49,6% (10,896 mrd USD), toisen lähteen mukaan 10,560 mrd. liikevaihdon USD 21,292 mrd. USD:sta. Tilikauden voiton kerrottiin jääneen 98 miljoonaan dollariin. Yhtiön pääjohtajana toimi Mauro Moretti.


title: Leonardo S.p.A.

text: 17. toukokuuta 2017 hallitus nimitti Alessandro Profumo toimitusjohtajaksi Leonardo.


title: Leonardo S.p.A.

text: Vuonna 2016 Leonardo sijoittui talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla sijalle 1006. Markkina-arvoltaan 7,1 miljardin dollarin arvoinen Leonardo oli tällä listalla (nimellä Finmeccanica) Italian 14. suurin julkisesti noteerattu yritys. Konsernin liikevaihto (2015) oli 12,995 miljardia euroa (14,41 miljardia Yhdysvaltain dollaria), tase 28,5 miljardia dollaria ja liikevoitto 265 miljoonaa dollaria.


title: Leonardo S.p.A.

text: Finmeccanicalla on toimintaa yhteensä 291 toimipisteessä 20 maassa. Konserni työllisti vuoden 2014 lopussa yhteensä 54 380 henkeä, joista eniten Italiassa (34 117 ihmistä), Yhdistyneessä kuningaskunnassa (7 500), Yhdysvalloissa (6 984) ja Puolassa (3 135 henkeä).


title: Leonardo S.p.A.

text:
Leonardo toimii neljällä sektorilla ja seitsemässä jaostossa (helikopterit, ilma-alukset, lentokoneiden rakenteet, avioniikka- ja avaruustietoliikennejärjestelmät, maa- ja meripuolustuksen elektroniikka, turvallisuus- ja tietojärjestelmät, puolustusjärjestelmät)
Leonardo toimii emoyksikkönä ja liiketoimintakeskuksena seuraaville tytäryhtiöille ja yhteisyrityksille:


title: Silja Lehtinen

text: Silja Sofia Frost (o.s. Lehtinen, s. 5. marraskuuta 1985 Helsinki) on suomalainen kilpapurjehtija ja maailmanmestari. Lehtinen on 168 cm pitkä ja painaa 63 kg. Seuratasolla hän edustaa Nyländska Jaktklubbenia ja Helsingfors Segelsällskapia. Lehtinen on Sari Multalan ohella menestyneimpiä suomalaisia naiskilpapurjehtijoita.


title: Silja Lehtinen

text: Lehtinen lopetti urheilu-uransa syksyllä 2013, mutta jatkoi sitä myöhemmin


title: Silja Lehtinen

text: Lehtinen alkoi purjehtia lapsena perheensä kanssa lomilla saaristossa. Kilpailemisen hän aloitti 8-9-vuotiaana optimistijollalla. Vuonna 2001 hän voitti nuorten Byte-venetyypin maailmanmestaruuden.


title: Silja Lehtinen

text: Vuonna 2006 Lehtinen voitti 29er-luokan maailmanmestaruuden gastinaan australialainen Scott Babbage. Tämän jälkeen Lehtinen vaihtoi yngling-luokkaan, jossa hän kilpaili ensimmäisissä kesäolympialaisissaan: Pekingissä 2008 hän sijoittui yhdessä Maria Klemetzin ja Livia Väresmaan kanssa 11:nneksi. MM-pronssia he voittivat samana vuonna Aucklandissa Match racing -luokassa. Lehtinen, jonka silloiseen Match racing -venekuntaan kuuluivat Silja Kanerva ja Mikaela Wulff, valittiin Lontoon kesäolympialaisten Suomen joukkueeseen. Venekunta voitti luokan maailmanmestaruuden Göteborgissa kuukausi ennen olympiakisoja. Olympialaisissa joukkue saavutti pronssia voittamalla Venäjän purjehduksin 3-1. Venäjä teki jopa kahdesti protestin, mutta molemmilla kerroilla se hylättiin. Suomi putosi niukasti finaalista, kun Australia ohitti Suomen vasta maalilinjalla. Vuoden 2017 MM-kilpailuissa Frost kuului kultaa voittaneeseen venekuntaan match racing -luokassa.


title: Silja Lehtinen

text: Lehtinen harrastaa purjelautailua, hiihtoa ja lumilautailua. Lehtisen perheeseen kuuluvat vanhemmat, pikkusisko ja pikkuveli Lauri Lehtinen, joka kilpailee myös Lontoon kesäolympialaisten purjehduksessa. Lehtinen on ammatiltaan lääkäri.


title: Silja Lehtinen

text: Match Race


title: Silja Lehtinen

text: Yngling


Silja Lehtinen


title: Silja Lehtinen

text: Byte


title: Silja Lehtinen

text: Optimistijolla


title: Silja Lehtinen

text: Tunnustuksia


title: SAIC

text: SAIC on lyhenne, joka voi tarkoittaa


Afrikan kansalliskongressin nuorisoliitto () on eteläafrikkalainen Afrikan kansalliskongressi -puolueen nuorisojärjestö. ANCYL:n perustajia olivat muun muassa Oliver Tambo, Nelson Mandela ja Walter Sisulu.


title: Afrikan kansalliskongressin nuorisoliitto

text: ANCYL:n alkuperäinen tarkoitus oli painostaa ANC:tä aktiivisempaan toimintaan rotuerottelun vastaisessa kamppailussa ja ottamaan käyttöön lakot, boikotit ja kansalaistottelemattomuuden. ANCYL:n onnistui syrjäyttää ANC:n puheenjohtaja Alfred Xuma, joka suhtautui kyseisiin menetelmiin kielteisesti ja korvata hänet James Morokalla vuoden 1949 ANC:n yleiskokouksessa. Samassa kokouksessa Tambo, Sisulu ja Mandela nousivat ANC:n toimeenpanevaan komiteaan.


text: Julius Malema oli ANCYL:n johdossa, kunnes hänet erotettiin 2011. Vuonna 2012 hänet erotettiin myös ANC:tä. Malema perusti myöhemmin Economic Freedom Fighters -puolueen.


title: SAIC (järjestö)

text: South African Indian Congress eli SAIC on järjestö joka perustettiin vuonna 1924 ajamaan Etelä-Afrikan intialaisen väestön etuja maan valkoisen väestön harjoittaman rotuerottelupolitiikan vuoksi. Järjestö toimi useita vuosia hyvin maltillisesti turvautuen hallitukselle esitettyihin vastalauseisiin. 1940-luvulla järjestössä järjestö radikalisoitui ottaen käyttöönsä väkivallattoman kansalaistottelemattomuuden rotuerottelun vastustuksessa ja ryhtyi yhteistyöhön maan mustan enemmistön kanssa. Vuonna 1952 SAIC ja ANC aloittivat yhteisen kansalaistottelemattomuuskampanjan ja se kiellettiin yhdessä ANC:n kanssa vuonna 1960. SAIC:n johtajat toimivat maan alla yhteistyössä ANC:n kanssa apartheidin ajan ja monet sen jäsenet osallistuivat myös aseelliseen vastarintaan Umkhonto we Sizwessä.


title: Bergslagen

text: Bergslagen on Keski-Ruotsin alue, jossa on historiallisesti ollut rautakaivoksia ja metalliteollisuutta. Alueella ei ole tarkkaa määritelmää. Bergslagen käsittää ainakin osan Västmanlandista, Taalainmaan eteläosan ja Värmlannin itäosan. Laajemmassa merkityksessä myös Närke, Itä-Götanmaa, Uplanti ja Gästrikland kuuluvat Bergslageniin.


title: Jean Stampe

text: Jean Joseph Stampe (17. huhtikuuta 1889 Molenbeek, Belgia – 15. tammikuuta 1978) oli belgialainen lentokonesuunnittelija.


title: Jean Stampe

text: Jean Stampen vanhemmilla oli kahvila Ixelles'ssä, ja hän oli perheen ainut lapsi. Ajalleen tyypillisesti hän kiinnostui 12-vuotiaana polkupyöristä ja moottoripyöristä. 20 vuoden iässä vuonna 1909 hän osti itselleen lentokoneen tyyppiä Bleriot XI, joka sai hänet kiinnostumaan intohimoisesti lentämisestä. Samana vuonna hän meni naimisiin, jonka seurauksena perheeseen syntyi poika, Léon. Elantonsa ansaitakseen Stampe ryhtyi mekaanikoksi ja työskelteli myös vanhempiensa kahvilassa.


title: Jean Stampe

text: Vuonna 1914 Stampe mursi moottoripyöräonnettomuudessa jalkansa, mikä siirsi I maailmansotaan lähtöä. 56 päivän sairaala-ajan aikana hän opetteli soittamaan mandoliiniä. Seuraavana vuonna Stampe haki ja pääsi Belgian ilmavoimiin. Tuolloin Belgiassa ja useassa muussakin maassa oli voimassa periaate, että tulevat lentoupseerit hankkivat lentokoulutuksensa omalla rahoituksellaan yksityisissä lentokouluissa. Jean Stampe kouluttautui Hendonissa, Englannissa, amerikkalaisessa lentokoulussa. Lupakirjan hän sai 30. tammikuuta 1916.


title: Jean Stampe

text: 17. lokakuuta 1923 Stampe perusti Stampe & Vertongen -lentokonetehtaan isänsä rahoituksella. Yhtiö suunnitteli vuonna 1933 Stampe SV 4 -lentokoneen. Sitä valmistettiin toisen maailmansodan jälkeen lisenssillä Ranskassa maan ilmavoimien koulukoneeksi.


title: Ananda Marga

text: Ananda Marga eli koko nimeltään Ananda Marga Pracaraka Samgha (AMPS) on Prabhat Ranjan Sarkarin Jamalpurissa vuonna 1955 perustama tantra-joogaan perustuva henkinen ja yhteiskunnallinen liike, jonka taustalla vaikuttava uskonto on hindulaisuus. Suomessa Ananda Marga on toiminut vuodesta 1972.


title: Ananda Marga

text:
Ananda Marga järjestää viikoittaisia joogatunteja, yleisöluentoja ja viikonloppukursseja. Ananda Margan opettajat eli acaryat antavat henkilökohtaista meditaatio-opetusta. Suomessa toimipisteet sijaitsevat Espoossa, Helsingissä ja Tampereella. Opetukseen kuuluu asanoita, hengitysharjoituksia ja meditaatiota. Liikkeelle on
luonteenomaista voimakas painotus sosiaalisiin ja poliittisiin päämääriin meditaation ja henkisyyden ohella. Suomessa Ananda Marga ylläpitää kahta päiväkotia ja kerää säännöllisesti rahaa katastrofiaputyöhön. Yhdistyksessä oli 22 jäsentä vuonna 2007.


title: Ananda Marga

text: Ananda Margan perusti 1955 intialainen Prabhat Ranjan Sarkar toiselta nimeltään Shrii Shrii Anandamurti (1921-1990), jolla nimellä hänet paremmin tunnetaan. Liike levisi 1970-luvulla Intian ulkopuolelle ja toimii nykyisin 175 maassa.


title: Ananda Marga

text: Yhteisöön liittyvältä edellytetään yhteisön opin, eettisen normiston ja käytännön ohjeiden omaksumista ja noudattamista. Tähän liittyvät tietynlainen ruoka, henkiset harjoitukset ja säännöllinen paastoaminen. Jokaisen yhteisön jäsenen tulisi osallistua ryhmämietiskelyyn eli Dharmacakraan vähintään kerran viikossa, koska yhteisön opetuksen mukaan henkisten värähtelyjen kokonaisuus on suurempi kuin osiensa summa. Mieli, keho ja ympäristö on pidettävä puhtaana, koska puhtaus on henkisen edistymisen edellytys. Jäsenien tulisi täyttää päivittäistä itseanalyysia varten ”16 kohdan listaa”, jossa on eri elämänalueisiin ja käytännön toimintaan liittyviä ohjeita ja suosituksia. Näitä ovat veden käyttö, ruumiin karvoitus, peseytyminen ja pukeutuminen, paasto, henkiset harjoitukset jne. Listaan tulee merkitä päivän aikana noudatetut ja rikotut käyttäytymissäännöt, ja se tulee palauttaa kuukausittain paikalliselle acaryalle eli opettajalle.


title: Ananda Marga

text: Yhteisö antaa yksityiskohtaisia ohjeita myös lasten kasvatukseen odotusajasta lähtien. Ananda Margan opin mukaan perhe on osa yhteisöä eikä itseriittoinen yksikkö, joten sen ei sallita eristäytyvän omaksi yksikökseen vaan jokaisen on toimittava sekä oman perheensä että suuren perheen, Ananda Margan hyväksi.


title: Ananda Marga

text: Ananda Margan kokopäiväiset työntekijät käyttävät univormua, joista heidät voi tunnistaa. Oranssi on uhrautumisen ja valkoinen puhtauden symboli, ja näitä käytetään pukeutumisessa.


title: Salzgitter

text: Salzgitter on Hildesheimin ja Braunschweigin välissä sijaitseva, vuonna 1942 perustettu kaupunki Ala-Saksin osavaltiossa Saksassa. Pinta-alaltaan se on 223,94 neliökilometrin suuruinen ja asukkaita kaupungissa on 101079 (2015). Vuodesta 1970 Salzgitter on ollut Imatran ystävyyskaupunki.


title: Salzgitter

text: Toisen maailmansodan aikana kaupunki tuhoutui pahoin yhdysvaltalaisten ja brittien pommituksissa.


title: Suomen lähetysneuvosto

text:
Suomen lähetysneuvosto on vuonna 1919 perustettu suomalaisten lähetystyötä tekevien kirkkojen ja kristillisten järjestöjen yhteistyöelin. Sen tarkoituksena on edistää lähetystyötä tekevien yhteisöjen keskinäistä yhteyttä ja lähetysasiaa Suomessa. Suomen lähetysneuvostoon kuuluu 31 jäsenyhteisöä.
Suomen lähetysneuvosto hoitaa yhteyksiä jäsentensä kesken ja järjestää ajankohtaispäiviä ja seminaareja. Se osallistuu Euroopan lähetysneuvostojen ja -allianssien yhteistyöhön. Lähetysneuvosto kokoaa ja julkaisee Suomen lähetystyötä koskevia tilastoja ja muuta lähetystyötä koskevaa aineistoa.


title: Suomen lähetysneuvosto

text: Lähetysneuvoston yhteisöjen lähettämiä lähetystyöntekijöitä on viime vuosina ollut


title: Suomen lähetysneuvosto

text:
Vuonna 2014 lähetystyöntekijöitä lähetettiin eri maanosiin (suuruusjärjestyksessä):
10/40-leveyspiirien välisellä alueella, jossa kristityt ovat vähemmistössä, toimi 332 (vuonna 2013: 341) lähetystyöntekijää.


title: Suomen lähetysneuvosto

text: Lukumääräisesti eniten lähetystyöntekijöitä eli 229 (vuonna 2013: 238) lähetti helluntailainen Fida International. Seuraavaksi eniten lähetystyöntekijöitä lähettivät: Suomen Lähetysseura 145 (vuonna 2013: 154), Suomen Evankelisluterilainen Kansanlähetys 68 (vuonna 2013: 72), Evankelis-luterilainen Lähetysyhdistys Kylväjä 46 (vuonna 2013: 41), Suomen Vapaakirkko 33 (vuonna 2013: 34) ja Missionuoret 32 (vuonna 2013: 29) lähettiä.


title: Suomen lähetysneuvosto

text: Lähetystyöntekijöiden tehtävät sisältävät: seurakunta- ja evankelioimistyö, opetustyö, terveydenhoito- ja sosiaalityö, hallinnollinen työ, maa- ja metsätalous, teknisen alan työ, Raamattu- ja kirjallisuustyö sekä muut erityistehtävät.


title: Suomen lähetysneuvosto

text: Suomen lähetysneuvoston jäseneksi voidaan sen sääntöjen mukaan hyväksyä jokainen kristillinen oikeustoimikelpoinen yhteisö, jonka uskonkäsitys perustuu Raamattuun ja kirkon vanhoihin uskontunnustuksiin ja jolla on ohjelmassaan lähetystyö niiden keskuudessa, jotka eivät ole kristittyjä.


title: Suomen lähetysneuvosto

text: Jäsenyhteisöjä ovat vuonna 2015:


title: Azanian panafrikkalainen kongressi

text: Azanian panafrikkalainen kongressi ( eli "PAC", aikaisemmin "Pan Africanist Congress") on eteläafrikkalainen panafrikkalainen puolue ja apartheidin aikainen vapaustaistelujärjestö.


title: Azanian panafrikkalainen kongressi

text: Liikkeen perusti vuonna 1959 joukko ANC:stä irtautuneita aktivisteja, jotka vastustivat ANC:n roduttomuuspolitiikka ja halusivat käynnistää rohkeamman apartheidin vastaisen toiminnan. Järjestön ensimmäinen puheenjohtaja oli Robert Sobukwe. Sobukwen strategia perustui panafrikkalaiseen massaliikehdintään syrjintää vastaan. PAC:sta muodostui ANC:n kilpailija kannatuksessa ja kun ANC julisti aloittavansa passilakien vastaisen kampanjan 31. maaliskuuta 1960, PAC päätti reagoida ja aloitti oman vastaavan kampanjansa jo 21. maaliskuuta. PAC:n mielenosoitukset pidettiin Sharpevillessa ja Kapkaupungin Langa-townshipissa. Sharpevillessa väkivallaton mielenosoitus päättyi väkivaltaisesti poliisien avattua tulen mielenosoittajia kohti tappaen 69 ja haavoittaen 180.


title: Azanian panafrikkalainen kongressi

text: Sharpevillen verilöylyn jälkeen vuonna 1960 Kansallispuolueen hallitus kielsi kommunismin hävittämislain nojalla joukon apartheidia vastustaneita järjestöjä mukaan lukien PAC ja ANC. Sobukwe vangittiin ja lähetettiin Robben Islandin vankilaan. Hänet vapautettiin vuonna 1969 ja asetettiin kotiarestiin Kimberleyyn. Kotiaresti jatkui Sobukwen kuolemaan asti vuonna 1978.


title: Azanian panafrikkalainen kongressi

text: PAC jatkoi toimintaansa maan alla ja ulkomailta käsin sille perustettiin myöds sotilaallinen siipi Poqo (myöhemmin "Azanian People’s Liberation Army", APLA). Nana Mahomo, Peter Molotsi ja Peter Raboroko perustivat PAC:n toimistoja Dar es Salaamiin ja Lontooseen. Jonkin aikaa se teki yhteistyötä ANC:n kanssa, mutta vuonna 1962 erimielisyydet johtivat uuteen välirikkoon.


title: Azanian panafrikkalainen kongressi

text: Potlako Leballo pakeni Etelä-Afrikasta vuonna 1963 Maseruun Lesothoon ja nousi PAC:n virkaatekeväksi puheenjohtajaksi. Samana vuonna hän piti Maserussa puheen PAC:n aikomuksesta aloittaa pian vallankumouksellinen sota Etelä-Afrikassa. Pian tämän jälkeen poliisi sai kiinni rajan yli salakuljetettuja kirjeitä ja löysi PAC:n jäsenten osoitelistan. Tämä johti laajoihin pidätyksiin, jotka käytännössä hävittivät Etelä-Afrikan sisäisen puolueen. Laballo ajautui myös valtataisteluun muiden PAC:n johtajien kanssa.


title: Azanian panafrikkalainen kongressi

text: Soweton mellakoiden jälkeen PAC yritti jälleenrakentaa organisaatiotaan samalla kun se vastaanotti suuren joukon uusia Etelä-Afrikasta pakenevia jäseniä. Valtataistelu puolueen johdossa jatkui ja päättyi vuonna 1979 Leballon erottamiseen ja Vusumuzi Make nousi johtajaksi vuoteen 1981 asti. Tuolloin Robben Islandilta vapautunut John Pokela valittiin puheenjohtajaksi.


title: Azanian panafrikkalainen kongressi

text: Järjestö laillistettiin uudelleen vuonna 1990 ja se sai maan ensimmäisissä demokraattisissa vaaleissa 1,2 % kannatuksen ja viisi paikkaa maan parlamentissa.


title: Gianluca Vialli

text: Gianluca Vialli (s. 9. heinäkuuta 1964 Cremona) on italialainen entinen jalkapallohyökkääjä ja sittemmin manageri.


title: Gianluca Vialli

text: Vialin ura alkoi vuonna 1980. Hän pelasi Cremonesessa, Sampdoriassa ja Juventuksessa voittaen Italian mestaruuden kahdessa jälkimmäisistä. Hän voitti myös Mestarien liigan Juventuksessa vuonna 1996. Vialli siirtyi Englannin valioliigan Chelseaan vuonna 1997 ja vietti pelaajauransa 3 viimeisintä vuottaan siellä tehden 40 maalia 83 ottelussa.


title: Gianluca Vialli

text: Viallista tuli Chelsean pelaajamanageri vuonna 1998 ja oli työskenteli seurassa vuoteen 2000 saakka. Hänestä tuli yksi seuran menestyneimmistä managereista voittaen Englannin Liigacupin ja Cup-voittajien Cupin vuonna 1998 ja FA Cupin vuonna 2000. Hänen joukkueensa sijoittui myös kolmanneksi Englannin Valioliigassa vuonna 1999, vain neljä pistettä mestari Manchester Unitedia jäljessä. Se oli Chelsean paras sijoitus liigassa 29 vuoteen. Seuraavalla kaudella Chelsea selvisi puolivälieriin Mestarien liigassa. Hänet erotettiin yllättäen viiden ottelun jälkeen kaudella 2000–01.


title: Gianluca Vialli

text: Tämän jälkeen hän ryhtyi 1. divisioonan Watford FC:n manageriksi kaudella 2001–02. Vaikka hän teki merkittäviä ja kalliita muutoksia pelaajistoon ja valmennukseen, seura jäi sarjassa neljänneksitoista ja Vialli sai potkut jo vuoden jälkeen. Hän kiisteli erottamisen jälkeen pitkään seuran kanssa saamatta jääneistä korvauksistaan.


title: Gianluca Vialli

text: Vialli kuului Italian jalkapallomaajoukkueeseen, kun se sijoittui kolmanneksi vuoden 1990 maailmanmestaruuskilpailuissa. Yhteensä hän pelasi 59 maaottelua ja teki niissä 16 maalia. Hän pelasi myös vuoden 1986 maailmanmestaruuskilpailuissa ja vuoden 1988 Euroopan-mestaruuskilpailuissa.


title: Gianluca Vialli

text: Nykyään Vialli toimii jalkapallokommentaattorina televisiossa Sky Italia -kanavalle.


title: Partenavia

text:
Partenavia (Partenavia Costruzioni Aeronautice SpA) on italialainen lentokonetehdas lähellä Napolia.
Partenavia-yhtiö perustettiin vuonna 1952. Sen perustivat veljekset Luigi ja Paolo Pascale. Yhtiön tavoite oli kehittää lentokoneita italialaisille ilmailukerhoille.


title: Partenavia

text: Yhtiön ensimmäinen lentokone oli P.48 "Astore", joka lensi vuonna 1948. Yhtiön kaikki koneet koodattiin "P piste vuosiluku"-tyyliin. Vuonna 1953 seurasi toinen lentokone, P.52 "Trigotto", ja vuonna 1955 P.55 "Tornado". Tornado menestyi hyvin Italian lentokilpailuissa. Nelipaikkainen ylätaso P.57 "Fachiro" valmistui vuonna 1957. Seuraava onnistunut konetyyppi oli P.64 "Oscar", jota rakennettiin myös Etelä-Afrikassa lisenssillä. Siellä se tunnettiin nimellä RSA.200. Seuraavat lentokoneet olivat P.66C ja P.68, joka oli yhtiön ensimmäinen kaksimoottorinen lentokone.


title: Partenavia

text: Vuonna 1986 veljekset perustivat S.R.L. Costruzioni Aeronautiche Tecnam-yhtiön.